text:
3 Lɔlɔ̃tɔwo, esiae nye agbalẽ evelia si ŋlɔm mele ɖo ɖe mi fifia, si me mele miafe nuŋububu fe ŋutetewo nyɔm le, to ŋkuɖodzinya siawo dzi, abe ale si mewɔe le agbalẽ gbãtɔ me ene,2 be miaɖo ŋku nya siwo nyagblɔɖila kɔkɔeawo gblɔ do ŋgɔ, kpakple Afetɔ kple Ðela la fe se si wòna to miafe apostolowo dzi la dzi.3 Elabena gbã la, mienya esia be, le ŋkeke mamlɛawo me la, fewuɖulawo ava kple wofe fewuɖuɖu, eye woawɔ nu le woawo ŋutɔwo fe nudzodzrowo nu,4 ahanɔ gbɔgblɔm be: “Afi ka efe anyinɔnɔ sia si ŋugbe wodo la le? Kpɔ ɖa, tso ŋkeke si dzi mía tɔgbuiwo dɔ alɔ̃ le ku me la, nuwo katã le edzi yim abe ale si tututu ko wonɔ tso nuwɔwɔ fe gɔmedzedze la ene.”5 Elabena womete ŋu de dzesi nyatefenya sia o, le esi wodii nenema ta: be to Mawu fe nya la dzi la, dzifowo nɔ anyi tso blema, eye anyigba hã do tso tsi me, eye tsi fo xlãe;6 eye nu siawoe wotsɔ tsrɔ̃ xexe si nɔ anyi ɣemaɣi esime tsi ɖee.7 Gake to nya ma ke dzi la, wodzra fifi dzifo kple anyigba ɖo ɖi na dzo, eye wole wo ɖom ɖi na ame mavɔ̃mawuwo fe ʋɔnudɔdrɔ̃ kple tsɔtsrɔ̃ fe ŋkeke la.8 Ke hã, lɔlɔ̃tɔwo, migana miafe susu nadzo le nyatefenya sia dzi o: ŋkeke ɖeka le Yehowa gbɔ abe fe akpe ɖeka ene, eye fe akpe ɖeka abe ŋkeke ɖeka ene.9 Yehowa mele wɔwɔm blewu le efe ŋugbedodo la ŋu abe ale si ame aɖewo se blewuwɔwɔ gɔme ene o, ke boŋ egbɔa dzi ɖi na mi, elabena medi be ame aɖeke natsrɔ̃ o, ke boŋ edi be amewo katã naɖo dzimetɔtrɔ gbɔ.10 Ke hã, Yehowa fe ŋkeke la ava abe fiafitɔ ene, si me dzifowo nu ava yi kple gbeɖiɖi sesẽ, gake wo me nuawo, siwo xɔ dzo gbãgbãgbã la alolõ, eye anyigba kple dɔwɔwɔ siwo le eme la adze fãa.11 Esi woalolõ nu siawo katã ta la, ame ka fomeviwo ye nye esi wòle be mianye le agbenɔnɔ kɔkɔe me nuwɔnawo kple dɔwɔna siwo me ɖokuitsɔtsɔ na Mawu dzena le me,12 eye mialala, eye miafe susu nanɔ Yehowa fe ŋkeke la fe vava ŋu,* esime woalolõ dzifowo le dzo me, eye wo me nuwo, siwo xɔ dzo gbãgbãgbã la, alolõ!13 Gake míele dzifo yeye kple anyigba yeye, siwo me dzɔdzɔenyenye anɔ la, lalam le efe ŋugbedodo la nu.14 Eya ta lɔlɔ̃tɔwo, esi miele nu siawo lalam ta la, miwɔ miafe ŋutete ɖe sia ɖe be wòakpɔ mi mlɔeba ɖimafomafoe kple mokaka manɔŋui le ŋutifafa me.15 Eye mibu mía Afetɔ fe dzigbɔɖi la be enye xɔxɔ, abe ale si mía nɔvi lɔlɔ̃tɔ Paulo hã ŋlɔ na mi le nunya si wonae la nu ene,16 esi wòfoa nu tso nu siawo ŋu abe ale si wòwɔna le efe agbalẽwo katã me ene. Gake le wo me la, nanewo gɔme sese sesẽ, siwo ame masrɔ̃nuwo kple ame malikewo le gbo trɔmee, abe ale si wowɔ Ŋɔŋlɔ bubuawo ke ene, hena woawo ŋutɔwo fe tsɔtsrɔ̃.17 Eya ta nɔvi lɔlɔ̃tɔwo, esi mienya nu siawo do ŋgɔ ta la, minɔ ŋudzɔ, be sedzidalawo fe vodada nagakplɔ mi atrae kpe ɖe wo ŋu, be miadze anyi le miafe tenɔnɔ sesĩ la me o.18 Ao, ke boŋ miyi edzi miatsi le mía Afetɔ kple Ðela Yesu Kristo fe amenuveve kple sidzedze la me. Eya tɔ nanye ŋutikɔkɔe fifia yi ɖase mavɔmavɔ fe ŋkeke la dzi.
Etenuŋɔŋlɔ
^ Le Helagbe me la, nya ‘parousia,’ si fia “anyinɔnɔ” ye dze le afi sia. Efia ɣeyiɣi fe didime aɖe, eye nu siwo dzɔ le ɣeyiɣi ma me dzie wonɔa te ɖo nyana. Kpɔ Nya Bubuwo, Akpa 5 lia.


c: text/html

text: 3 “Oo Israel-viwo, mise nya si Yehowa gblɔ tso mia ŋu, tso fome blibo si wòkplɔ tso Egipte la ŋu:2 ‘Miawo koe menya le anyigbadzifomewo katã dome.+Esia tae mabia akɔnta mi ɖe miafe vodadawo katã ta ɖo.+3 ‘Ðe ame eve dzea mɔ ɖekae ne womeɖo gbe ɖi oa?4 Ðe dzata ɖea gbe le ave me ne mekpɔ nuléle aɖeke oa?Ðe dzatatsui* tea gbe le efe bebefe ne melé naneke oa?5 Ðe xevi gena ɖe mɔ̃ me le anyigba ne wometre mɔ̃ nɛ oa?*Ðe mɔ̃ fena ne naneke meɖo eme oa?6 Ne woku kpẽ le du me la, ɖe vɔvɔ̃ meɖoa amewo oa?Ne vɔ̃ va du dzi la, menye Yehowa ye hee vɛ oa?7 Elabena Afetɔ Dziɖulagã Yehowa mewɔa nanekeNe meɖe efe tameɖoɖo* fia esubɔla nyagblɔɖilawo hafi o.+8 Dzata ɖe gbe!+ Ame kae mavɔ̃ o?Afetɔ Dziɖulagã Yehowa fo nu! Ame kae agbe nyagbɔgblɔ ɖi?’+9 ‘Miɖe gbefã le mɔ́ sesẽwo tame le AsdodKple mɔ́ sesẽwo tame le Egipte-nyigba dzi.Migblɔ be: “Mifo fu miaho ɖe Samaria-towo ŋu;+Mikpɔ ʋunyaʋunyawɔwɔ si le emeKple ametafatafa siwo le edzi yim le eme la ɖa.+10 Elabena womenya nu dzɔdzɔe wɔwɔ o,Woli kɔ ŋutasesẽ kple gbegblẽ ɖe wofe mɔ́ sesẽwo me gleglegle,” Yehowa ye gblɔe.’11 Eya ta ale Afetɔ Dziɖulagã Yehowa gblɔe nye esi:‘Futɔ aɖe ava ɖe to ɖe anyigba la,+Axɔ ŋusẽ le asiwò,Eye wòaha wò mɔ́ sesẽwo.’+12 Ale Yehowa gblɔe nye esi:‘Ale si ko lãkplɔvi hea lã fe afɔ eve alo efe to kakɛ tso dzata fe nu mee la,Nenemae woahe Israel-viSiwo bɔbɔ nɔ abati xɔasiwo kple aba nyuiwo* dzi le Samaria la hãe.’+13 ‘Misee, ne miaxlɔ̃ nu Yakob fe afe la,’* Afetɔ Dziɖulagã Yehowa, aʋakɔwo fe Mawu, ye gblɔe.14 ‘Elabena gbe si gbe mabia akɔnta Israel ɖe efe aglãdzedze* ta la,+Mabia akɔnta Betel fe vɔsamlekpuiwo hã;+Woaŋe vɔsamlekpui la fe dzowo woage adze anyigba.+15 Magbã vuvɔŋɔlixɔ kple dzomeŋɔlixɔwo siaa.’‘Nyiɖuxɔwo atsrɔ̃,+Eye xɔ gã gãwo* nu ayi,’+ Yehowa ye gblɔe.”

robotstxt: allowed

filter: keep


text:
Nu Kae Nye Kristo Ƒe Vava?
Ale si Biblia ɖo eŋui
Ŋɔŋlɔawo fo nu tso ɣeyiɣi si Kristo ava le etsɔme ava drɔ̃ ʋɔnu anyigbadzitɔwo la ŋu zi geɖe. * Le kpɔɖeŋu me, Mateo 25:31-33 gblɔ be:
“Ne Amegbetɔvi la va ɖo le efe ŋutikɔkɔe me, eye mawudɔlawo katã le eŋuti la, ekema abɔbɔ nɔ efe ŋutikɔkɔefiazikpui la dzi. Eye woafo dukɔwo katã nu fu ɖe eŋkume, eye wòama amewo me tso wo nɔewo gbɔ, abe ale si alẽkplɔla maa alẽwo tso gbɔ̃wo gbɔe ene. Eye wòatsɔ alẽawo aɖo efe ɖusime, ke atsɔ gbɔ̃awo ya aɖo efe miame.”
Ʋɔnudrɔ̃ɣi sia anye “xaxa gã” si meva amegbetɔfomea dzi kpɔ o la fe akpa aɖe. Armagedon-ʋa ava wu xaxa gã ma nu. (Mateo 24:21; Nyaɖeɖefia 16:16) Kristo fe futɔwo siwo woyɔ le lododoa me be gbɔ̃wo la “akpɔ tsɔtsrɔ̃ mavɔ fe tohehe.” (2 Tesalonikatɔwo 1:9; Nyaɖeɖefia 19:11, 15) Gake Yesu yomedzela wɔnutefe siwo nye alẽwo ya akpɔ “agbe mavɔ.”
Ɣekaɣie Kristo ava?
Yesu gblɔ be: “Le ŋkeke ma kple gafofo ma ŋuti la, ame aɖeke menyae o.” (Mateo 24:36, 42; 25:13) Gake egblɔ “dzesi” fokpli si woate ŋu akpɔ atsɔ ade dzesi ɣeyiɣi siwo ado ŋgɔ teti na efe vava va se ɖe efe vava dzi.
Ne Kristo va la, gbɔgbɔŋutilãe anɔ eŋu loo alo amegbetɔŋutilãea?
Esi wòfɔ Yesu ɖe tsitre la, ezu gbɔgbɔmenuwɔwɔ si ŋu gbɔgbɔŋutilã le, eya ta gbɔgbɔŋutilãe anɔ eŋu ne eva, ke menye amegbetɔŋutilã o. (1 Korintotɔwo 15:45; 1 Petro 3:18) Esia tae Yesu te ŋu gblɔ na efe apostolowo le ŋkeke si do ŋgɔ na efe ku dzi be: “Esusɔ vie ko xexea magakpɔm o.”
Susu masɔmasɔ aɖewo siwo le amewo si ku ɖe Kristo fe vava ŋu
Susu masɔmasɔ: Amewo susuna be esi Biblia gblɔ be amewo akpɔ Yesu “le dzifolilikpowo dzi gbɔna” la, efia be ne Yesu va la amewo akpɔ eya amea kple ŋku.
Nyatefenya: Zi geɖe la, Biblia zãa alilikpo wòdoa fome kple nu siwo womate ŋu akpɔ kple ŋku o. (3 Mose 16:2; 4 Mose 11:25; 5 Mose 33:26) Le kpɔɖeŋu me, Mawu gblɔ na Mose be: “Kpɔ ɖa, megbɔna gbɔwò le alilikpo dodo me.” (2 Mose 19:9) Mose mekpɔ Mawu kple ŋku ŋutɔŋutɔ o. Nenema kee Kristo ‘anɔ dzifolilikpowo dzi’ ava le gɔmesese sia nu be amewo ade dzesi efe vava togbɔ be womate ŋu akpɔ eya amea ŋutɔ kple ŋku o hã.
Susu masɔmasɔ: Amewo susuna be nya si wogblɔ le Nyaɖeɖefia 1:7 be “ŋku sia ŋku akpɔe” esi wonɔ nu fom tso Kristo fe vava ŋu la fia be amewo akpɔ eya amea kple ŋku ŋutɔŋutɔ.
Nyatefenya: Wozãa Helagbe me nya siwo gɔme woɖe le Biblia me be “ŋku” kple “akpɔe” ɣeaɖewoɣi wofiaa nu si gɔme woate ŋu ase alo akpɔ le susu me, ke menye be woakpɔe kple ŋku ŋutɔŋutɔ o. * (Mateo 13:15; Luka 19:42; Romatɔwo 15:21; Efesotɔwo 1:18) Biblia gblɔ be Yesu, si wofɔ ɖe tsitre la, “le kekeli si ŋu womate ŋu ate ɖo o la me, ame si amegbetɔ aɖeke . . . [mate] ŋu akpɔ o.” (1 Timoteo 6:16) Eya ta “ŋku sia ŋku akpɔe” le gɔmesese sia nu be amewo katã akpɔe adze sii be Yesue le Mawu fe ʋɔnudɔdrɔ̃ hem va amewo dzi.
Susu masɔmasɔ: Amewo susuna be 2 Yohanes 7 me nyawo fia be ne Yesu va la, amegbetɔŋutilãe anɔ eŋu.
Nyatefenya: Mawunyakpukpui ma gblɔ be: “Ameblela geɖewo do go yi xexea me, ame siwo meʋua Yesu Kristo me be eva le ŋutilã me o.” Le apostolo Yohanes fe ŋkekeawo me la, ame aɖewo gblɔna be menye amegbetɔe Yesu nye o, eye meva le ŋutilã me o. Woyɔa ame siawo be Sidzedzehametɔwo. Woŋlɔ 2 Yohanes 7 be woatsɔ aɖee fia be aʋatsonyawoe Sidzedzehametɔwo fe nufiafia mawo nye.


text:
JANUARY 21, 2015
PHILIPPINES
Ƒe Ðeka Le Ahom Si Nye Haiyan Tutu Megbe, Amewo Yi Afe Yeyewo Me
MANILA le Philippines—Yehowa Ðasefowo de xɔtudɔ gã nyadri aɖe to me le esi ahom gã si woyɔ be Haiyan tu vɔ megbe be woadzra afewo ɖo alo atso yeyewo kura le fe ɖeka me, afeawo katã fe xexlẽme le 750.
Dean Jacek, si nye Yehowa Ðasefowo fe nyanuɖela le Philippines, gblɔ be: “Míeɖoe be míawu dɔa nu le September 2014 me. Míedze dɔa gɔme le fea fe gɔmedzedze, gake esi lɔlɔ̃nu faa dɔwɔla gbogbo aɖewo kpe ɖe mía ŋu ta la, míete ŋu wu dɔa nu do ŋgɔ na August fe nuwuwu.”
Yehowa Ðasefowo fe Dɔdzikpɔha ɖo ga siwo Ðasefo siwo le xexea me godoo dzɔ la fe akpa aɖe ɖa be woatsɔ awɔ kpekpeɖeŋunadɔ sia. Ðasefowo fe alɔdzedɔwɔfe si le Manila la ɖo kpekpeɖeŋunakɔmitiwo le nuto siwo ŋu ahom la gblẽ nu le la me ale be woakpɔ afewo tsotso dɔa dzi. Afe siwo wodzra ɖo kple yeye siwo wotso le Tacloban Dua me la le 167, Ormoc Dua me tɔwo le 256, Cebu Dua me tɔwo le 101 eye Roxas Dua me tɔwo hã le 218. Lɔlɔ̃nu faa dɔwɔlawo dometɔ 522 nye Philippines-vi dzidziwo eye Ðasefo 90 hã tso dukɔ bubuwo me.
Afetɔ Ferdinand Martin G. Romualdez, si nye Leyte Nuto Gbãtɔ tefenɔla gblɔ be: “Yehowa Ðasefowoe nye habɔbɔ siwo menye dziɖuɖu tɔ o fe gbãtɔ siwo dze afewo dzadzra ɖo dɔwo gɔme la dometɔ ɖeka. . . . Mímate ŋu agblɔ ale si nye kple nye fomea kpakple mía detɔwo míekpɔ ŋudzedze ɖe miafe agbagbadzedzewo ŋu la wòade edefe o.”
Wofe Kadodowo:
Xexea Me Godoo: J. R. Brown, Office of Public Information, tel. +1 718 560 5000
Philippines: Dean Jacek, tel. +63 2 411 6090


text: 9 Ke esi wòtso eme va yina la, ekpɔ ŋutsu aɖe si wodzi ŋkuagbãtɔe.2 Eye efe nusrɔ̃lawo biae be: “Rabi, ame kae wɔ nu vɔ̃, be wodzi ame sia ŋkuagbãtɔe, eya ŋutɔe loo alo edzilawo yea?”3 Yesu ɖo eŋu be: “Menye ame sia alo edzilawo ye wɔ nu vɔ̃ o, ke boŋ be woaɖe Mawu fe dɔwɔwɔwo afia le eyama gome tae.4 Ele na mí be míawɔ ame si dɔm ɖa la fe dɔwo esime ŋkeke li; zã le dodo ge, esime ame aɖeke mate ŋu awɔ dɔ o.5 Zi ale si mele xexea me la, nyee nye xexea fe kekeli.”6 Esi wògblɔ nya siawo vɔ la, eɖe ta ɖe anyigba, eye wòtsɔ ta la nya anyi, eye wòtsɔ anyi la sisi ɖe ŋutsua fe ŋkuwo dzi,7 eye wògblɔ nɛ be: “Heyi nàle tsi le Siloa ta la me” (woɖea Siloa gɔme be ‘Wodɔe ɖa’). Eya ta eyi, eye wòle tsi, eye wònɔ nu kpɔm hafi trɔ gbɔ.8 Eya ta efe afelikawo kple ame siwo kpɔnɛ tsã be nubiala wònye la te gbɔgblɔ be: “Alo menye ame siae bɔbɔ nɔa anyi nɔa nu biam oa?”9 Ame aɖewo nɔ gbɔgblɔm be: “Eyae.” Bubuwo nɔ gbɔgblɔm be: “Kpao, amee ɖi ame.” Ŋutsua ŋutɔ nɔ gbɔgblɔm be: “Nyee.”10 Eya ta wote gbɔgblɔ nɛ be: “Ekema aleke wòdzɔe be wò ŋkuwo ʋu?”11 Eɖo eŋu be: “Ŋutsu si woyɔna be Yesu lae nya anyi hetsɔe sisi ɖe nye ŋkuwo dzi, eye wògblɔ nam be: ‘Heyi nàle tsi le Siloa me.’ Eya ta meyi ɖalé tsi, eye mekpɔ nu.”12 Eye wogblɔ nɛ be: “Afi kae ŋutsu ma le?” Egblɔ be: “Nyemenya o.”13 Wokplɔ ŋutsu si nye ŋkuagbãtɔ tsã la yi Farisitɔwo gbɔ.14 Ke ŋkeke si dzi Yesu nya anyi tsɔ ʋu ŋku na amea la nye Sabat.15 Eya ta Farisitɔwo hã gabiae ale si wòwɔ kpɔ nu. Egblɔ na wo be: “Esisi anyi ɖe nye ŋkuwo dzi, eye mele tsi, eye mele nu kpɔm.”16 Le esia ta Farisitɔwo dometɔ aɖewo te gbɔgblɔ be: “Menye Mawu gbɔe ame sia tso o, elabena mewɔna ɖe Sabat se la dzi o.” Bubuwo de asi gbɔgblɔ me be: “Aleke ame si nye nu vɔ̃ wɔla ate ŋu awɔ dzesi siawo tɔgbi?” Eya ta mama ɖo wo dome.17 Eya ta wogagblɔ na ŋkuagbãtɔ la be: “Esi wònye eyae ʋu ŋku na wò ɖe, aleke nye wò susu le eŋu?” Ŋutsu la gblɔ be: “Nyagblɔɖilae wònye.”18 Ke hã, Yudatɔwo mexɔe se be ame si fe ŋku ʋu la nye ŋkuagbãtɔ tsã hafi va le nu kpɔm fifia o, va se ɖe esime woyɔ edzilawo vae.19 Eye wobia wo be: “Mia vi si miebe yewodzi ŋkuagbãtɔe lae nye esia? Aleke wòdzɔe be wòle nu kpɔm fifia?”20 Eye edzilawo ɖo eŋu gblɔ be: “Míenya be mía vie wònye, eye be ŋkuagbãtɔe wònye míedzi.21 Gake míenya ale si wòdzɔe be wòle nu kpɔm azɔ o, eye míenya ame si ʋu ŋku nɛ hã o. Mibiae. Etsi. Eya ŋutɔ neɖe eɖokui nu.”22 Edzilawo gblɔ nya siawo, elabena wonɔ vɔvɔ̃m na Yudatɔwo, elabena Yudatɔwo lɔ̃ ɖe edzi xoxo le wo nɔewo dome be, ne ame aɖe ʋu eme be eyae nye Kristo la, ele be woanyae le fufofe la me.23 Esia tae edzilawo gblɔ be: “Etsi. Mibiae.”24 Eya ta wogayɔ ŋutsu si nye ŋkuagbãtɔ tsã la vae zi evelia, eye wogblɔ nɛ be: “Tsɔ kafukafu na Mawu; míenya be nu vɔ̃ wɔlae ŋutsu sia nye.”25 Eɖo eŋu be: “Ne nu vɔ̃ wɔlae wònye la, nyemenya o. Nu ɖeka ko menya, be ŋkuagbãtɔe menye tsã, ke azɔ mele nu kpɔm.”26 Eya ta wogblɔ nɛ be: “Nu kae wòwɔ na wò? Aleke wòwɔ ʋu wò ŋkuawo na wò?”27 Eɖo eŋu na wo be: “Megblɔe na mi xoxo, gake miesee o. Nu ka tae miedi be yewoagasee? Alo ɖe miawo hã miedi be yewoazu efe nusrɔ̃lawoa?”28 Eye wodzui gblɔ be: “Wòe nye ame ma fe nusrɔ̃la, míawo ya Mose fe nusrɔ̃lawo míenye.29 Míenya be Mawu fo nu na Mose; ke ame sia ya la, míenya afi si wòtso o.”30 Ŋutsu la ɖo eŋu na wo gblɔ be: “Esia wɔ nuku ŋutɔ, be mienya afi si wòtso o, evɔ wòʋu nye ŋkuwo.31 Míenya be Mawu meɖoa to nu vɔ̃ wɔlawo o, gake ne ame aɖe vɔ̃a Mawu, eye wòwɔa efe lɔlɔ̃nu la, eɖoa to ame sia.32 Tso keke blema ke la, míesee kpɔ be ame aɖe ʋu ŋku na ame si wodzi ŋkuagbãtɔe o.33 Ne menye Mawu gbɔe ame sia tso o la, mate ŋu awɔ naneke kura o.”34 Woɖo eŋu gblɔ nɛ be: “Wò si wodzi ɖe nu vɔ̃ me koŋ la, wòe be yeafia nu mía?” Eye wonyae do goe!35 Yesu see be wonyae do goe, eye esi wòke ɖe eŋu la, egblɔ be: “Èle Amegbetɔvi la dzi xɔm le sesema?”36 Ŋutsu la ɖo eŋu be: “Afetɔ, ame kae nye ame ma, ne maxɔ edzi ase?”37 Yesu gblɔ nɛ be: “Èkpɔe, eye gawu la, ame si le nu fom kpli wò la, eyae.”38 Eye wògblɔ be: “Afetɔ, mexɔ edzi se.” Eye wòbɔbɔ nɛ.39 Eye Yesu gblɔ be: “Ʋɔnudɔdrɔ̃ si ta meva xexea me ɖo lae nye esi: be ame siwo mele nu kpɔm o la nakpɔ nu, eye ame siwo le nu kpɔm la nazu ŋkuagbãtɔwo.”40 Farisitɔ siwo nɔ eŋu la se nya siawo, eye wogblɔ nɛ be: “Gbɔgblɔm nèle be míawo hã míenye ŋkuagbãtɔwoa?”41 Yesu gblɔ na wo be: “Ne ŋkuagbãtɔwoe mienye la, anye ne nu vɔ̃ aɖeke mele mia ŋu o. Gake fifia miele gbɔgblɔm be: ‘Míele nu kpɔm.’ Miafe nu vɔ̃ la tsi anyi.”


text: 20 Gbe ɖeka esi Yesu le nu fiam amewo le gbedoxɔa me hele gbefã ɖem nya nyuia la, nunɔlawo fe tatɔwo, agbalẽfialawo kple dumegãwo va2 gblɔ nɛ be: “Gblɔe na mí, ŋusẽ kae nètsɔ le nu siawo wɔm? Alo ame kae na ŋusẽ sia wò?”+3 Eɖo eŋu na wo be: “Nye hã mabia nya ɖeka mi, ne miaɖo eŋu nam:4 Dzifoe Yohanes fe amenyɔnyrɔ ɖe tsi me la tso loo alo amegbetɔwo gbɔe wòtso?”5 Ale wolée kpɔ le wo nɔewo dome eye wogblɔ be: “Ne míegblɔ be, ‘Dzifoe wòtso’ la, abia be, ‘Ekema nu ka tae miexɔ edzi se o?’6 Ke ne míegblɔ be, ‘Etso amewo gbɔ la,’ dukɔ blibo la afu kpe mí, elabena woka ɖe edzi be nyagblɔɖilae Yohanes nye.”+7 Eya ta woɖo eŋu be yewomenya afi si wòtso o.8 Eye Yesu gblɔ na wo be: “Nye hã nyemagblɔ ŋusẽ si metsɔ wɔa nu siawoe la na mi o.”9 Eye wòdo lo sia na ameawo be: “Ame aɖe de waingble,+ eye wòtsɔe de asi na agbledelawo, eye wòzɔ mɔ yi duta ɣeyiɣi didi aɖe.+10 Ke esi ɣeyiɣia ɖo la, edɔ efe kluvi ɖeka ɖe agbledelaawo gbɔ be woatsɔ waingblea me kutsetse la fe ɖe nɛ. Ke agbledelaawo foe heɖoe ɖa asi fuflu.+11 Ke egadɔ kluvi bubu ɖe wo gbɔ. Wofo eya hã, wodo vloe, eye woɖoe ɖa asi fuflu.12 Ke egadɔ etɔ̃lia ɖa; wode abi eya hã ŋu, eye wonyae do goe.13 Ke waingbletɔ la gblɔ be, ‘Nu ka wɔ ge mala? Madɔ vinye si gbɔ nyemelɔ̃a nu le o la ɖa.+ Ðewohĩ woasi vinye ŋkume ɖa.’14 Esi agbledelaawo kpɔe la, wogblɔ na wo nɔewo be, ‘Ame siae nye domenyila la. Mina míawui, ne domenyinua nazu mía tɔ.’15 Ale wohee do goe le waingblea me, eye wowui.+ Ke nu kae waingbletɔ la awɔ wo?16 Ava, eye wòawu agbledela siawo, eye wòatsɔ waingblea ade asi na ame bubuwo.”Esi wose nya sia la, wogblɔ be: “Madzɔ akpɔ o!”17 Gake ekpɔ wo dũu eye wògblɔ be: “Ke nya sia si woŋlɔ ɖi be: ‘Kpe si xɔtulawo gbe la, eyae va zu dzogoedzikpe vevitɔ,’ la gɔme ɖe?+18 Ame sia ame si adze kpe ma dzi la agbã gudugudu.+ Eye ame sia ame si dzi wòage adze la, agbã gudugudu.”19 Eya ta agbalẽfialawo kple nunɔlawo fe tatɔwo di be yewoalée le gafofo ma tututu me, elabena wokpɔe dze sii be yewo ŋue wòdo lo sia ɖo, gake wovɔ̃ dukɔ la.+20 Wole eɖiam, eye woda ame aɖewo hedɔ wo ɖa le adzame be woawɔ wo ɖokuiwo abe ame dzɔdzɔewo ene, ne woalée le efe nufofo me,+ ale be woatsɔe ade asi na dziɖuɖua kple nutodziɖula la.*21 Eye wobiae be: “Nufiala, míenyae be èfoa nu hefiaa nu ɖe etefe, eye mèkpɔa ame ŋkume o, ke boŋ èfiaa Mawu fe mɔ la le nyatefe me:22 Ðe se ɖe mɔ* be míaxe adzɔ na Kaisaro loo, alo se meɖe mɔ o?”23 Ke ekpɔ wofe ayemenuwɔwɔa dze sii, eye wògblɔ na wo be:24 “Mitsɔ denario* ɖeka vɛ makpɔ. Ame ka fe nɔnɔmetata kple nuŋɔŋlɔ ye le edzi?” Woɖo eŋu be: “Kaisaro tɔe.”25 Egblɔ na wo be: “Ekema mitsɔ nu siwo nye Kaisaro tɔ la na Kaisaro,+ eye nu siwo nye Mawu tɔ la, na Mawu.”+26 Ale womete ŋu lée le efe nufofo me le ameawo ŋkume o, efe ŋuɖoɖoa wɔ nuku na wo, eye ɖoɖoe zi le wo nu.27 Ke Zadukitɔwo, ame siwo gblɔna be tsitretsitsi+ aɖeke meli o la, dometɔ aɖewo va biae be:+28 “Nufiala, Mose ŋlɔ ɖi na mí be, ‘Ne ame aɖe nɔviŋutsu ku hegblẽ srɔ̃a ɖi eye medzi vi aɖeke o la, nɔvia naxɔ nyɔnua aɖe, eye wòado fome ɖi nɛ.’+29 Eva dzɔ be nɔviŋutsu adre aɖewo nɔ anyi. Gbãtɔa ɖe srɔ̃, gake medzi vi aɖeke hafi ku o.30 Eya ta evelia31 kple etɔ̃lia ɖe nyɔnua. Eye nenema wo ame adre la katã ɖee, womedzi vi aɖeke hafi ku o.32 Mlɔeba nyɔnua hã ku.33 Eya ta le tsitretsitsia me ɖe, wo dometɔ ka srɔ̃e wòanye? Elabena wo ame adre la katã ɖee kpɔ.”34 Yesu gblɔ na wo be: “Nuɖoanyi* sia me viwo ɖea srɔ̃, eye wotsɔa wo nana woɖena,35 ke ame siwo wobu be wodze akpɔ agbe le nuɖoanyi ma me eye woafɔ wo ɖe tsitre tso ame kukuwo dome ya maɖe srɔ̃ o, eye womatsɔ wo ana be woaɖe hã o.+36 Le nyatefe me la, womagate ŋu aku hã o, elabena woanɔ abe mawudɔlawo ene, eye esi woafɔ wo ɖe tsitre* ta la, woanye Mawu fe viwo.37 Ke Mose hã gblɔe le ŋuve ŋuti nuŋlɔɖia me be woafɔ ame kukuwo, esi wòyɔ Yehowa* be ‘Abraham fe Mawu kple Isak fe Mawu kpakple Yakob fe Mawu.’+38 Menye ame kukuwo fe Mawue wònye o, ke boŋ agbagbeawo tɔe, elabena wo katã wole agbe nɛ.”+39 Eye agbalẽfialawo dometɔ aɖewo ɖo eŋu nɛ be: “Nufiala, èfo nu nyuie.”40 Eye womegate ŋu do dzi bia nya ɖeka pɛ hãe o.41 Eye wòbia wo be: “Aleke wɔ wogblɔna be David vie Kristo la nye?+42 Elabena David ŋutɔ gblɔ le Psalmowo fe agbalẽa me be, ‘Yehowa* gblɔ na nye Afetɔ be: “Bɔbɔ nɔ nye ɖusime,43 va se ɖe esime matsɔ wò futɔwo awɔ wò afɔɖodzinui.”’+44 Eya ta David yɔe be Afetɔ; ekema aleke wɔ wònye via?”45 Eye esi ameawo katã le to ɖom la, egblɔ na nusrɔ̃lawo be:46 “Mikpɔ mia ɖokui dzi nyuie le agbalẽfiala siwo nɔa awu ʋlayawo me nɔa tsatsam, siwo dina be amewo nado gbe na yewo le ablɔwo me,* eye wolɔ̃a ŋgɔgbezikpuiwo dzi* nɔnɔ le fufofewo kple bubunɔfewo nɔnɔ le fiẽnuɖufewo la ŋu,+47 ame siwo daa adzo ahosiwo fe afewo,* eye wodoa gbe legbewo ɖa be amewo nakpɔ yewo.* Ame siawo fe ʋɔnudɔdrɔ̃ le sesẽ ge wu.”


text:
October 30–November 5
YOEL 1-3
Hadzidzi 77 Kple Gbedodoɖa
Ŋgɔdonyawo (3 min. alo made o)
NU XƆASI SIWO LE MAWU ƑE NYA LA ME
“Mia Viŋutsuwo Kple Mia Vinyɔnuwo Agblɔ Nya Ði”: (10 min.)
[Na woaɖe video si nye Yoel Ƒe Agbalẽa Ƒe Ŋgɔdonya.]
Yoe 2:28, 29—Kristotɔ amesiaminawo le abe nyanuɖelawo ene na Yehowa (w02 8/1 15 mm. 4-5; jd-E 167 mm. 4 [jd-F 167 mm. 4])
Yoe 2:30-32—Ame siwo yɔa Yehowa fe ŋkɔ la koe woaɖe le Yehowa fe ŋkeke gã dziŋɔ la dzi (w07 10/1 13 mm. 2)
-
Mawu Ƒe Nyaa Me Kesinɔnuwo Didi: (8 min.)
Yoe 2:12, 13—Nu kae mawunyakpukpui siawo fia mí tso dzimetɔtrɔ ŋu? (w07 10/1 13 mm. 5)
Yoe 3:14—Nu kae nye “nyametsobali la”? (w07 10/1 13 mm. 3)
Nu kae kwasiɖa sia fe Biblia xexlẽ fia wò tso Yehowa ŋu?
Mawu fe nyaa me kesinɔnu bubu kawo ŋue nèke ɖo le kwasiɖa sia fe Biblia xexlẽ me?
-
Biblia Xexlẽ: (4 min. alo made o) Yoe 2:28–3:8
NA WÒ SUBƆSUBƆDƆA NANYO ÐE EDZI
Yiyi Zi Gbãtɔ: (2 min. alo made o) JW.ORG kadodogbalẽvi
Tɔtrɔyi: (4 min. alo made o) JW.ORG kadodogbalẽvi—Èna kadodogbalẽvia va yi. Yi dzeɖoɖoa dzi kplii, eye nàɖe video aɖe si le jw.org fiae nàtsɔ awu wò dɔa nu.
Biblia Nusɔsrɔ̃: (6 min. alo made o) lv 196-197 mm. 3-5
KRISTOTƆWO ƑE AGBENƆNƆ
Yehowa Kpena Ðe Mía Ŋu Míenɔa Te Ðe Yometitiwo Nu: (9 min.) Na woaɖe video si nye Yehowa Nye Mɔ Sesẽ Nam. Eyome bia nɔviawo be: Yometiti kawo mee Henschel fomea to? Ŋusẽ kae dzilawo fe xɔse kple nutefewɔwɔ ate ŋu akpɔ ɖe wo viwo dzi? Aleke Yehowa ate ŋu ado ŋusẽ wò abe ale si wòwɔe na Nɔviŋutsu Henschel ene?
Nye Yehowa Xɔlɔ̃—Yehowa Ƒe Ŋkɔ: (6 min.) Na woaɖe video si nye Nye Yehowa Xɔlɔ̃—Yehowa Ƒe Ŋkɔ. Eyome kpe ɖevi aɖewo va kplɔa ta eye nàbia wo be: Yehowa fe ŋkɔa gɔme ɖe? Nu kawoe Yehowa wɔ? Aleke Yehowa ate ŋu akpe ɖe ŋuwò?
Hame Ƒe Biblia Nusɔsrɔ̃: (30 min.) kr ta 20 mm. 17-19, aɖaka “Ekpɔ Ŋusẽ Ðe Taɖodzinu Si Yome Wòti Le Agbe Me Dzi” kple “Lɔlɔ̃nu Faa Dɔwɔlawo Tsoa Xexea Ƒe Akpa Vovovowo Naa Kpekpeɖeŋu”; kple numetotobiabia “Aleke Fiaɖufea Nye Nu Ŋutɔŋutɔ Na Wòe?”
Numetoto; Eyome He Susu Yi Nu Siwo Míasrɔ̃ Kwasiɖa Si Gbɔna Dzi (3 min.)
Hadzidzi 106 Kple Gbedodoɖa


text:
GBETAKPƆXƆ March 2015 | Yesu Le Amewo Ðem—Tso Nu Ka Me?
Ðe wòle mía ɖem tso Abosam si mea? Ðe wòle mía ɖem tso Mawu fe dziku kple nu bubuwo hã mea?
NYATI SI LE AKPAA DZI
Nu Si Tae Wòhiã Be Woaɖe Mí
Ðe Mawu si lɔ̃ mí la ade agbenɔnɔ tegbee fe didi mía me eye maɖe mɔ be didi ma nava eme na mí oa?
NYATI SI LE AKPAA DZI
Yesu Ƒe Ku Kple Efe Tsitretsitsi La—Vi Siwo Woate Ŋu Aɖe Na Wò
Biblia me nyatefe vevi ade aɖewo ɖe ale si ame ɖeka fe ku te ŋu wɔe be woaxɔ ame geɖewo ɖe agbe la me.
NYATI SI LE AKPAA DZI
Wole Ŋku Ðo Ge Yesu Ƒe Kua Dzi—Ɣekaɣie, Eye Le Afi Ka?
Le fe 2015 me la, Yesu fe ku fe Ŋkuɖodzia dze Fiɖa, April 3 lia dzi, le ɣeɖoto megbe.
OUR READERS ASK
Kristotɔwo Ƒe Azãe Easter (Alo Pâques) Nye Ŋutɔŋutɔa?
Nya kae agbalẽnyala siwo nye ŋutinyaŋlɔlawo gblɔ tso ŋkekenyui sia si ame geɖe ɖuna ŋu?
AGBEMEŊUTINYA
Jairo Ƒe Ŋkuwoe Kpena Ðe Eŋu Wòsubɔa Mawu
Togbɔ be Jairo le fu kpem le dɔléle si nye cerebral palsy fe sesẽtɔ si me hã, ekpɔtɔ nye dzidzɔme eye taɖodzinu le efe agbe ŋu.
Ènyaa?
How was Roman citizenship an advantage for the apostle Paul? How were shepherds paid in Bible times?
Nunana Siwo Sɔ Na Fia
Togbɔ be nu siawo bɔ egbea hã la, le Biblia-ŋlɔɣiwo la, wo dometɔ aɖewo xɔ asi abe sika ene.
Biblia Me Biabiawo Ƒe Ŋuɖoɖowo
Ne wole Yesu fe ku fe ŋkuɖodziwɔnaa wɔm la, ame kawoe dze aɖu abolo la ahano wain la?
Internet Dzi Nu Bubuwo
Ðe Wòle Be Míasubɔ Nɔnɔmewɔwɔwoa?
Aleke Mawu sena le eɖokui me ne míezã nɔnɔmetatawo kple legbawo le esubɔsubɔ me?


text:
27 Ke esi woɖoe be míaɖo tɔdziʋu ayi Italia ta la, wotsɔ Paulo kple gamenɔla bubu aɖewo de asrafomegã aɖe, si ŋkɔe nye Yulio, tso Augusto fe asrafoha me la si.2 Eye esi míeɖo tɔdziʋu aɖe si tso Adramitio, si yina dzedze ge ɖe ʋudzefe vovovo siwo le Asia nutoa fe fu ta la, míeho, eye Aristarxo, si nye Makedoniatɔ tso Tesalonika, hã nɔ mía ŋu.3 Eye le ŋkeke si kplɔe ɖo dzi la, míeɖi go ɖe Zidon, eye Yulio wɔ nu ɖe Paulo ŋu dɔmenyotɔe, eye wòɖe mɔ nɛ be wòayi exɔlɔ̃awo gbɔ, ne woakpɔ efe nu hiahiãwo gbɔ nɛ.4 Eye esi míeho tso afi ma la, míetrɔ to tefe si awɔe be Kipro naxe ya la na mí, elabena ya fo va nɔ mía kpem;5 eye míeto fu la dzi le Kilikia kple Pamfilia ŋu, eye míedze ɖe Mira le Likia.6 Gake asrafomegã la kpɔ tɔdziʋu aɖe le afi ma, si tso Aleksandria yina Italia, eye wòna míeɖoe.7 Azɔ esi míezɔ blewu ŋkeke geɖe megbe, eye bebli hafi míeva ɖo Knido kasa, le esi ya la mena mɔ mí be míayi ŋgɔ o ta la, míetrɔ to tefe si awɔe be Kreta naxe ya la na mí, eye míeva ɖo Salmone kasa,8 eye bebli hafi míeto fugo ma ŋu va ɖo tefe aɖe, si woyɔna be Ʋudzefe Nyui, si ŋu Lasea dua te ɖo.9 Esi ŋkeke geɖe va yi, eye afɔku va nɔ fudzimɔzɔzɔ me, elabena avuléŋkeke la fe nutsitsidɔ la kura gɔ̃ hã va yi xoxo ta la, Paulo ɖo aɖaŋu10 na wo gblɔ be: “Ŋutsuwo, mekpɔe be nu geɖewo le gbegblẽ ge, eye nu geɖewo abu le fudzimɔzɔzɔa me, menye le agbawo kple ʋua gome ko o, ke le míafe luʋɔwo hã gome.”11 Ke hã, asrafomegã la xɔ tɔdziʋukula la kple ʋutɔ la dzi se wu nu siwo gblɔm Paulo nɔ.12 Ke esi ʋudzefe la menyo be woanɔ le vuvɔŋɔli o ta la, ame akpa gãtɔ ɖo aɖaŋu be míaho adzo, kple susu be ɖewohĩ woate ŋu aɖo Foinike, si nye ʋudzefe aɖe le Kreta, eye wòdze ŋgɔ dzieheɣedzefe kple anyieheɣedzefe, bene míanɔ afi ma le vuvɔŋɔlia.13 Gawu la, esi anyieheya nɔ fofom blewu ta la, wosusu be, yewofe tameɖoɖo la adze edzi, eye woɖe seke la de ʋua me, eye woho to Kreta fugo ŋu.14 Gake etefe medidi kura o, ya sesẽ si woyɔna be Eurakilo la fo.15 Esi wònɔ tɔdziʋu la nyamam vevie, eye ʋu la de ŋgɔ yi ge do kpoe ta la, míena mɔe, eye ya la kɔ mí ɖe nu.16 Azɔ míetrɔ to tefe si ana fukpo sue aɖe, si woyɔna be Klauda la, naxe ya la na mí, ke hã, bebli hafi míafe asi te ŋu ka tɔdziʋu sue si nɔ ʋua gɔme le megbe lɔfo la.17 Gake esi wohee de ʋua me vɔ la, wobla ʋua sesĩe, be wòagaʋanya o; eye esi wonɔ vɔvɔ̃m be ʋu la ava si ke le Sirte* la dzi ta la, woɖiɖi abala la, eye ale ya la kɔ mí ɖe nu.18 Ke hã, esi ahom la nɔ mía nyamam vevie ta la, esi ŋu ke la, wote ʋua me nuwo fɔfɔ fu gbe;19 eye le ŋkeke etɔ̃agbe la, woawo ŋutɔwo tsɔ wofe asiwo fɔ ʋua me dɔwɔnuwo fu gbe.20 Ke esi ɣe alo ɣletivi aɖeke medze o le ŋkeke geɖe megbe, eye menye ahom vie tu nɔ mía kpem o ta la, mɔkpɔkpɔ katã na míafe agbetsitsi te bubu mlɔeba.21 Eye esi wonɔ anyi etefe didi numaɖumaɖui la, Paulo tsi tsitre le wo dome hegblɔ be: “Ŋutsuwo, ɖe wòle be miaɖo to nye aɖaŋuɖoɖo la hafi, be miagaho tso Kreta o, eye anye ne nu magblẽ le mía ŋu, eye míabu nu geɖewo alea o.22 Ke azɔ la, mele dzi dem fo na mi be miafe dzi nedze eme, elabena mia dometɔ aɖeke fe luʋɔ mabu o, negbe tɔdziʋua ko.23 Elabena le zã sia me la, Mawu si tɔ menye, si mewɔa subɔsubɔdɔ kɔkɔe na la, fe dɔla aɖe nɔ tsitre ɖe gbɔnye,24 gblɔ be: ‘Paulo, mègavɔ̃ o. Ele be nàtsi tsitre ɖe Kaisaro ŋkume, eye kpɔ ɖa! Mawu tsɔ ame siwo katã ɖo ʋua kpli wò la ke wò.’25 Eya ta ŋutsuwo, miafe dzi nedze eme; elabena mexɔ Mawu dzi se, be ava eme pɛpɛpɛ abe ale si wogblɔe nam ene.26 Ke hã, ele be míaɖi go ɖe fukpo aɖe dzi.”27 Ke esi zã wuienelia do, eye ya nɔ mía nyamam le Adria fua dzi la, le zãtife la, ʋua me dɔwɔlawo susu be, yewonɔ anyigba aɖe gogom.28 Eye woda dzidzeka ɖe fua me, eye wokpɔ meta blaetɔ̃ vɔ ade; eya ta wogate yi ŋgɔ vie, eye wogada dzidzeka ake hekpɔ meta blaeve vɔ adre.29 Eye esi wonɔ vɔvɔ̃m be, míava dze go ɖe kpewo dzi ta la, woda seke ene to ʋua gɔme le megbe lɔfo, henɔ mɔ kpɔm vevie be ŋu nake.30 Gake esi ʋua me dɔwɔlawo nɔ didim be yewoasi le ʋua me, eye woɖiɖi tɔdziʋu sue la ɖe fua me, abe seke da gee woyina ɖe ʋua fe ŋgɔ hã ene la,31 Paulo gblɔ na asrafomegã la kple asrafoawo be: “Ne ame siawo mele ʋua me o la, miate ŋu akpɔ ɖeɖe o.”32 Eya ta asrafoawo tso tɔdziʋu sue la fe kawo, eye wona wòdze fua me.33 Ke esi ŋu nɔ kekem la, Paulo te dzidedefo na wo katã be woadi nane aɖu, gblɔ be: “Egbee nye ŋkeke wuieneagbe miedɔ alɔ̃ o, eye mietsi dɔ, naneke maɖumaɖui.34 Eya ta mele dzi dem fo na mi be miadi nane aɖu, elabena miafe nyonyo tae; elabena mia dometɔ aɖeke fe taɖa ɖeka kura gɔ̃ hã mabu o.”35 Esi wògblɔ esia vɔ la, eya ŋutɔ hã tsɔ abolo, eye wòda akpe na Mawu ɖe eta le wo katã ŋkume, eye wòŋe eme hede asi eɖuɖu me.36 Eya ta wo katã fe dzi dze eme, eye woawo ŋutɔwo hã wote nuɖuɖu.37 Ke mí katã, mí luʋɔ siwo nɔ tɔdziʋua me la, míenɔ alafa eve kple blaadre vɔ ade.38 Esi woɖu nu ɖi fo vɔ la, wote lugba si wodo ɖe ʋua me la fɔfɔ fu gbe ɖe fua me, bene ʋua nazu wodzoe.39 Mlɔeba esi ŋu ke la, womete ŋu dze si anyigba la o, gake wonɔ adɔ̃ aɖe si ŋu fu ta le la kpɔm ɖaa, eye woɖoe be, ne yewoate ŋui la, yewoaku ʋu la ayi afi ma.40 Eya ta esi wotso sekeawo la, wona wodze fua me, eye wotu kuɖɔkawo hã zi ɖeka, eye esi wodo abala la kpe yae la, woɖo ta fu ta.41 Esi wodze ɖe tefe lebii aɖe, si yi ɖe fua me la, wona ʋu la si ke, eye efe tagbɔ xaxa hetsi maʋamaʋa, gake efe gɔme le megbe lɔfo ya te gbagbã kakɛkakɛe.42 Eya ta asrafoawo ɖoe kplikpaa be, yewoawu gamenɔlawo, ale be ame aɖeke nagafu tsi asi o.43 Gake asrafomegã la di be yeakpɔ Paulo ta dedie, eye wòxe mɔ na wofe tameɖoɖo la. Eye wòɖe gbe na ame siwo ate ŋu afu tsi la be, woadzo adze fua me, ne woayi gota gbã,44 eye be ame susɔeawo hã nanɔ ʋufowo alo tɔdziʋua fe kakɛwo dzi ayi gota. Eye aleae wòdzɔe be, wo katã wode gota dedie.
Etenuŋɔŋlɔ
^ Esia nye batefe gã aɖe le Lybia fu ta, le Dziehe Afrika, afi si atsiafua ge ɖe anyigba me le.


text:
MEGBENYAWO
Fofo la, Vi la, Kple Gbɔgbɔ Kɔkɔe la Ŋuti Nyatefea Ŋutɔŋutɔ
AMESIWO xɔ Mawuɖekaetɔ̃ fe nufiafia la dzi se gblɔna be ame etɔ̃e le Mawu me—Fofo la, Vi la, kple Gbɔgbɔ Kɔkɔe la. Wogblɔna be ame etɔ̃ siawo katã le tasɔsɔ me, wo katã wonye ŋusẽkatãtɔ, eye be gɔmedzedze meli na wo o. Eyata le Mawuɖekaetɔ̃ fe nufiafiaa nu la, Fofo la nye Mawu, Vi la nye Mawu, eye Gbɔgbɔ Kɔkɔe la nye Mawu, gake be Mawu ɖeka koe li.
Ame gbogbo siwo xɔ Mawuɖekaetɔ̃ dzi se la lɔ̃na ɖe edzi be yewomate ŋu aɖe nufiafia sia me o. Ke hã, ɖewohĩ woxɔnɛ sena kokoko be Biblia fe nufiafiae. Enyo be míade dzesii be nya “Mawuɖekaetɔ̃” medze le Biblia me zi ɖeka pɛ gɔ̃ hã o. Gake ɖe nya aɖe le Biblia me si ku ɖe Mawuɖekaetɔ̃ ŋua? Be míaɖo nya sia ŋu la, na míadzro mawunyakpukpui aɖe si Mawuɖekaetɔ̃ dzidelawo lɔ̃a yɔyɔ be yewoatsɔ aɖo kpe edzii la me.
“NYA LAE NYE MAWU”
Yohanes 1:1 gblɔ be: “Le gɔmedzedzea me Nya la li, eye Nya la li kple Mawu, eye Nya lae nye Mawu.” Apostolo Yohanes ɖee fia kɔte emegbe le ta ma ke me be “Nya lae” nye Yesu. (Yohanes 1:14) Gake esi woyɔ Nya la be Mawu ta la, ame aɖewo gblɔna be ke Vi la kple Fofo la nye Mawu ɖeka fe akpa aɖe.
Nenɔ susu me na wò be Helagbe mee woŋlɔ Biblia fe akpa sia ɖo gbã. Emegbe hafi gbegɔmeɖelawo va ɖe Helagbe me ŋɔŋlɔa me yi gbe bubuwo me. Gake Biblia gɔmeɖela aɖewo mezã nyagbɔgblɔ “Nya lae nye Mawu” o. Nukatae womezãe o? Esi gbegɔmeɖela mawo nya Helagbe si me woŋlɔ Biblia ɖo ta la, wokpɔe be ele be woaɖe nyagbɔgblɔ “Nya lae nye Mawu” gɔme bubui. Alekee woaɖe emee? Alesi woɖe eme fe kpɔɖeŋu ʋɛ aɖewoe nye esi: “Logos [Nya] la nɔ Mawu fe nɔnɔme me.” (A New Translation of the Bible) “Nya la nye mawu aɖe.” (The New Testament in an Improved Version) “Nya la nɔ anyi kple Mawu eye efe nɔnɔme nɔ esi.” (The Translator’s New Testament) Biblia gɔmeɖeɖe siawo fia be menye Mawu ŋutɔe nye Nya la o. * Ke boŋ le ɖofe kɔkɔ si le Nya la si le Yehowa fe nuwɔwɔwo dome ta la, woyɔe be “mawu aɖe.” Le afisia la, nya “mawu” fia “ŋusẽtɔ.”
DI KPEÐODZI BUBUWO
Ame akpa gãtɔ mese Helagbe si me woŋlɔ Biblia ɖo o. Ekema aleke nàwɔ anya nusi tututu apostolo Yohanes di be yeagblɔ? Bu kpɔɖeŋu sia ŋu kpɔ: Nufiala aɖe ɖe nane me na efe sukuviwo. Emegbe nusrɔ̃viawo fe susu va ma le alesi woase numeɖeɖea gɔmee ŋu. Aleke sukuviawo awɔ akpɔ nyaa gbɔ? Woate ŋu abia nufialaa be wòagaɖe nu geɖe me na yewo. Ne wogava srɔ̃ nu bubu geɖewo kpee la, akpe ɖe wo ŋu godoo be woase nyaa gɔme ɖe edzi nyuie wu. Nenema kee hafi nàse Yohanes 1:1 gɔme la, àte ŋu adzro Yohanes fe Nyanyuia me hena numeɖeɖe geɖe le ɖofe si le Yesu si ŋu. Ne èva srɔ̃ nu geɖe tso nya sia ŋu la, ana nàke ɖe nyatafofo si sɔ ŋu.
Le kpɔɖeŋu me, bu nusi Yohanes ŋlɔ emegbe le ta 1, kpukpui 18 me ŋu kpɔ: “Ame aɖeke mekpɔ Mawu [Ŋusẽkatãtɔ la] ɣeaɖekeɣi kpɔ o.” Gake amewo kpɔ Yesu, Vi la, elabena Yohanes gblɔ be: “Nya la [Yesu] trɔ zu ŋutilã, eye wònɔ anyi le mía dome, eye míekpɔ efe ŋutikɔkɔe.” (Yohanes 1:14) Ekema aleke Vi la ate ŋu anye Mawu Ŋusẽkatãtɔ fe akpa aɖee? Yohanes gagblɔ hã be Nya la nɔ anyi ‘kple Mawu.’ Azɔ aleke ame aɖe ate ŋu anɔ anyi kple ame bubu evɔ wòaganye ame ma ke? Gawu la, abe alesi wòdze le Yohanes 17:3 ene la, Yesu na vovototo si le eya kple Fofoa si le dzifo dome la me kɔ fã. Eyɔ Fofoa be “Mawu vavã ɖeka la.” Eye Yohanes gblɔ nyawo katã kpokploe le efe Nyanyuia fe nuwuwu lɔfo be: “Ke woŋlɔ esiawo ɖi, bena miaxɔ ase bena, Yesu enye Kristo, Mawuvi la.” (Yohanes 20:31) De dzesii be meyɔ Yesu be Mawu o, ke boŋ be Mawu fe Vi. Nya bubu siawo siwo wogagblɔ le Yohanes fe Nyanyuia me la na míenya alesi wòle be míase Yohanes 1:1 gɔmee. Yesu, Nya la, nye “mawu” le gɔmesese sia nu be ɖofe kɔkɔ aɖee le esi, gake menye eya kee nye Mawu Ŋusẽkatãtɔ la o.
KA ÐE KPEÐODZIAWO DZI
Gade ŋugble le kpɔɖeŋu si míewɔ ku ɖe nufiala kple sukuviwo ŋu ŋuti. Tsɔe be sukuviawo dometɔ aɖewo gale ɖi kem kokoko, togbɔ be nufialaa ɖe nu geɖe me na wo kpee hã. Nukae woate ŋu awɔ? Woate ŋu abia nufiala bubu aɖe be wòagaɖe nu geɖe me na yewo tso nyati ma ke ŋu. Ne nufiala evelia hã gblɔ nya siwo tututu nufiala gbãtɔa gblɔ la, ekema sukuvi akpa gãtɔ magake ɖi azɔ o. Nenema kee ne mèka ɖe fomedodo si tututu Biblia-ŋlɔla Yohanes gblɔ be ele Yesu kple Mawu Ŋusẽkatãtɔ la dome dzi o la, àte ŋu atrɔ ɖe Biblia-ŋlɔla bubu ŋu hena numekɔkɔ bubuwo. Le kpɔɖeŋu me, de ŋugble le nusi Mateo ŋlɔ ŋu kpɔ. Eyɔ nya siwo Yesu gblɔ tso nuɖoanyi sia fe nuwuwu ŋu gblɔ be: “Ke le ŋkeke ma kple gafofo ma ŋuti la, ame aɖeke menyae o; mawudɔla, siwo le dzifowo, kple Vi la hã menyae o, negbe Fofonye ɖeka ko.” (Mateo 24:36) Aleke nya siawo ɖee fia be Yesu menye Mawu Ŋusẽkatãtɔ o?
Yesu gblɔ be Fofo la nya nu geɖe wu Vi la. Gake ne Mawu Ŋusẽkatãtɔ fe akpa aɖee Yesu nye la, ekema anya nusiwo katã Fofoa nya. Eyata eme kɔ fã be Vi la kple Fofo la mate ŋu asɔ o. Gake ame aɖewo agblɔ be: ‘Nɔnɔme eve mee Yesu nɔ. Esi wònɔ anyigba dzi ŋu nya gblɔmee wòle le afisia.’ Ne míetsɔe be nenemae hã la, ke gbɔgbɔ kɔkɔea ya ɖe? Ne Mawu si Fofo la nye fe akpa aɖee eya hã nye ɖe, ke nukatae Yesu megblɔ be eya nya nusiwo Fofo la nya o?
Ne èyi wò Biblia sɔsrɔ̃a dzi la, àva nya Biblia fe akpa bubu geɖe siwo fo nu tso nya sia ŋu. Wona míenya Fofo la, Vi la, kple gbɔgbɔ kɔkɔe la ŋuti nyatefea ŋutɔŋutɔ.—Psalmo 90:2; Dɔwɔwɔwo 7:55a; Kolosetɔwo 1:15.
^ mm. 3 Ne èdi be yeadzro Helagbe me gbeŋutise si ŋudɔ wowɔ le Yohanes 1:1 me la, kpɔ agbalẽ gbadza si nye Ðe Wòle Be Naxɔ Mawuɖekaetɔ̃ la Dzi Asea? si Yehowa Ðasefowo ta, fe axa 26-9.


text:
Biblia Me Biabiawo Ƒe Ŋuɖoɖowo
Taɖodzinu ka tae Kristo atrɔ agbɔ ɖo?
Hafi Yesu Kristo nayi dzifo le fe 33 M.Ŋ. (Mía Ŋɔli) me la, edo ŋugbe be yeagatrɔ agbɔ. Etsɔ eɖokui sɔ kple ame ŋkuta aɖe si zɔ mɔ didi aɖe eye wòtrɔ gbɔ kple ŋusẽ abe fia ene. Taɖodzinu si tae Yesu atrɔ agbɔ ɖoe nye be wòaɖu amegbetɔfomea dzi le dzɔdzɔenyenye me.
Yesu aɖu amegbetɔfomea dzi le dzɔdzɔenyenye me
Nɔnɔme ka mee Kristo atrɔ agbɔ le? Wofɔ Yesu ɖe tsitre wònye gbɔgbɔ makpɔmakpɔ. (1 Petro 3:18) Eyome eyi dzifo eye wònɔ Mawu fe ɖusime. (Psalmo 110:1) Le ɣeyiɣi geɖe megbe la, wokplɔ Yesu yi Yehowa Mawu, “Ame si li tso gbe aɖe gbe ʋĩi ke,” la ŋkume, eye wòna ŋusẽ Yesu be wòaɖu amegbetɔfomea dzi. Eya ta Yesu trɔ gbɔ abe Fia makpɔmakpɔ ene, ke menye abe amegbetɔ ene o.
Nu kae Yesu awɔ ne eva ɖo?
Ne Yesu va ɖo kple efe dɔlawo la, adrɔ̃ ʋɔnu amegbetɔfomea. Ɣemayi la, míakpɔe kple ŋku o. Atsrɔ̃ ame vɔ̃ɖiwo, gake ana agbe mavɔ ame siwo abɔbɔ ɖe efe fianyenye te.
Ne Yesu Fia la va le anyigba dzi ɖum la, woatrɔ anyigbaa wòazu paradiso. Afɔ ame kukuwo ɖe tsitre ale be woanɔ agbe le anyigba dzi ase vivi le Paradisoa me.


text:
Nu Kae Mawɔ Ne Sukudede Medzɔa Dzi Nam O?
Nu si nàte ŋu awɔ
Kpɔ sukudede fe viɖewo dze sii. Dze agbagba nàkpɔ sukudede fe viɖewo adze sii. Menye nu siwo katã nèsrɔ̃na le suku la fe viɖe nàte ŋu akpɔ adze sii fifia o. Ke hã nusɔsrɔ̃ tso nu vovovowo ŋu ana nànya nu geɖe tso xexea me ŋu. Akpe ɖe ŋuwò nàzu “
nuwo katã na ame fomeviwo katã,” eye wòana nànya ale si nàɖo dze kple ame fomevi vovovowo. (1 Korintotɔwo 9:22) Ne mede ɖeke o hã la, ana wò tamebubuŋutete nanyo ɖe edzi, eye ŋutete sia ava ɖe vi na wò godoo le etsɔ me.
Dze gbagba nàkpɔ nu nyui si wò nufiala wɔna na wò la dze sii. Ne èwɔ abe wò nufiala fe nu tia wò ene la, tsɔ susu ɖo efe nufiafia dzi, ke menye eya amea dzi o. Ðo ŋkui be wò nufiala fia nu mawo ke ame geɖewo zigbɔzi nanewo kpɔ le sukuxɔ bubuwo me. Eya ta asesẽ nɛ be wòagafia nu mawo kple dzo abe ale si wòwɔe tsã ene.
Aɖaŋuɖoɖo: Ŋlɔ nu siwo gblɔm wòle ɖi, ne nane me mekɔ na wò o la, biae bubutɔe wòaɖe eme na wò, eye kpɔ dzidzɔ ɖe nu si srɔ̃m nèle la ŋu.
Kpɔ ŋudzedze ɖe wò ŋutetewo ŋu. Sukudede ate ŋu aɖe wò ŋutete siwo ŋu menya nu tsoe tsã o la ɖe go. Paulo ŋlɔ na Timoteo bena: ‘
De dzo Mawu fe nunana si le mewò la me.’ (2 Timoteo 1:6) Edze fãa be Timoteo xɔ gbɔgbɔ kɔkɔea fe nunana aɖewo. Gake ehiã be wòatu “nunana” ma ɖo be wòadzi ɖe edzi alo wòagagu o. Ele eme be Mawu menaa sukuŋutetewo mí tẽe o. Ke hã ŋutete siwo le asiwò la wò ɖeka si ko wole. Sukudede ate ŋu akpe ɖe ŋuwò nàva kpɔ wò ŋutete siwo mede dzesii tsã o la adze sii ahana nàtu wo ɖo ɖe edzi.


text:
5 Mègahe nya ɖe ame tsitsi ŋu o.+ Ke boŋ xlɔ̃ nui abe fofo ene, ɖekakpuiwo abe nɔviŋutsuwo ene,2 nyɔnu tsitsiwo abe dadawo ene, ɖetugbuiwo abe nɔvinyɔnuwo ene le dzadzɛnyenye blibo me.3 Bu ahosi siwo nye ahosi ŋutɔŋutɔwo* la ŋu.+4 Ke ne viwo alo mamayɔviwo le ahosi aɖe si la, na ame siawo nasrɔ̃ ale si woawɔ nu si dzea Mawu ŋu le woawo ŋutɔwo fe afe me gbã,+ eye woaɖo etefe na wo dzilawo, wo tɔgbuiwo kple wo mamawo ale si dze,+ elabena esia sɔ le Mawu ŋkume.+5 Ke nyɔnu si nye ahosi ŋutɔŋutɔ, eye naneke mele esi o la, tsɔa efe mɔkpɔkpɔ ɖoa Mawu dzi,+ eye wònɔa kokofofowo kple gbedodoɖawo dzi zã kple keli.+6 Ke ahosi si tsɔa eɖokui dea asi na ŋutilã fe dzodzro la, togbɔ be ele agbe hã enye ame kuku.7 Eya ta yi edzi nànɔ mɔfiame siawo nam, ale be woanye mokakamanɔŋutɔwo.8 Le nyatefe me la, ne ame aɖe mekpɔa eya ŋutɔ tɔwo fe nu hiahiãwo gbɔ o, vevietɔ eya ŋutɔ fe afemetɔwo fe nu hiahiãwo gbɔ o la, egbe xɔse la, eye wòvɔ̃ɖi wu dzimaxɔsetɔ.+9 Ahosi si woatia la naxɔ tso fe blaade heyi, ame si nye ŋutsu ɖeka srɔ̃,10 ame si ŋu woɖi ɖase le le efe dɔwɔwɔ nyuiwo ta,+ ne ehe viawo nyuie,+ ne ewɔa amedzro,+ ne eklɔa afɔ na ame kɔkɔewo,+ ne ena kpekpeɖeŋu ame siwo ɖo xaxa me,+ ne ekpɔa gome le dɔ nyui sia dɔ nyui wɔwɔ me.11 Ke mègatia ahosi siwo metsi o, elabena ne wofe gbɔdɔdɔ fe dzodzrowo va zu mɔxeɖenu na wofe subɔsubɔdɔ wɔwɔ na Kristo la, wodina be yewoaɖe srɔ̃.12 Woava drɔ̃ ʋɔnu wo le esi wogbe nu le wofe xɔse gbãtɔ gbɔ* ta.13 Eye wogbea dɔwɔwɔ hã, nɔa tsatsam tso afe me yi afe me; ɛ̃, menye ɖeko wogbea dɔwɔwɔ o, ke wonɔa ame ŋu nya hã gblɔm, eye wonɔa nu dem amewo fe nyawo me+ henɔa nya siwo mele be woagblɔ o la gblɔm.14 Eya ta medi be ahosi siwo metsi o la naɖe srɔ̃,+ adzi vi,+ akpɔ afe dzi, ale be woagana mɔ tsitretsiɖeŋula la wòakpɔ nya vlo aɖeke agblɔ tso mía ŋu o.15 Le nyatefe me la, wo dometɔ aɖewo trɔ dze Satana yome hã xoxo.16 Ne nyɔnu xɔsetɔ aɖe fe fometɔ aɖe nye ahosi la, nena kpekpeɖeŋui, ne wòaganye agba na hame la o. Ekema hamea ate ŋu akpe ɖe ame siwo nye ahosi ŋutɔŋutɔwo* ŋu.+17 Hamemetsitsi siwo wɔa wofe dzikpɔkpɔdɔa nyuie la+ dze na bubu tefe eve,+ vevietɔ wo dometɔ siwo doa vevie nu le nufofo kple nufiafia me.+18 Elabena ŋɔŋlɔ la gblɔ be, “Mègabla nu na nyitsu ne ele nuku tugum o,”+ eye be, “Dɔwɔla dze na efe fetu.”+19 Ne wotso ame tsitsi* aɖe nu la, mègaxɔe o, negbe le ɖaseɖila eve alo etɔ̃ fe nya nu ko.+20 Ka mo+ na ame siwo tsɔ nu vɔ̃ wɔwɔ ɖo dɔe+ la le amewo katã ŋkume, ne ame mamlɛawo nakpɔe ne woavɔ̃.21 Mele eɖom dziwò le Mawu kple Kristo Yesu kpakple mawudɔla tiatiawo ŋkume be, nàlé mɔfiame siawo me ɖe asi nazãbubu kple ameŋkumekpɔkpɔ aɖeke manɔmee.+22 Mègatsɔ dzitsitsi ada asi ɖe ame aɖeke dzi gbeɖe o;+ eye mègakpɔ gome le ame bubuwo fe nu vɔ̃wo me o; lé ɖokuiwò dzadzɛ.23 Mèganɔ tsi ɖeɖe ko nom o,* ke boŋ no wain vi aɖe le wò dɔgbo kple wò lãmegbegblẽ enuenu la ta.24 Ame aɖewo fe nu vɔ̃wo dzena gaglã, si nana wodrɔ̃a ʋɔnu wo enumake, ke ame aɖewo hã tɔ va dzena emegbe.+25 Nenema kee dɔwɔwɔ nyuiwo hã dzena gaglã,+ ke esiwo medze o la, mate ŋu anɔ ɣaɣla ɖaa o.+
Etenuŋɔŋlɔ
^ Alo, “ahosi siwo ɖo hiã me evɔ ame aɖeke meli akpɔ wo dzi o.”


text: 3 Ame aɖe tso Farisitɔwo dome, eŋkɔe nye Nikodemo,+ eye wònye Yudatɔwo fe kplɔlawo dometɔ ɖeka.2 Ame sia va egbɔ le zã me,+ eye wògblɔ nɛ be: “Rabi,+ míenya be nufialae nènye, eye ètso Mawu gbɔ va; elabena ame aɖeke mate ŋu awɔ dzesi+ siwo nèwɔna o, negbe ɖe Mawu li kplii.”+3 Yesu ɖo eŋu nɛ be: “Vavã, vavã mele egblɔm na wò be, ne womegbugbɔ ame dzi*+ o la, mate ŋu akpɔ Mawu Fiaɖufe la o.”+4 Nikodemo biae be: “Aleke woawɔ adzi ame si nye ame tsitsi? Mate ŋu agbugbɔ ayi dadaa fe dɔ me be woagadzii zi evelia o ɖe?”5 Yesu ɖo eŋu be: “Vavã, vavã mele egblɔm na wò be, ne wometsɔ tsi+ kple gbɔgbɔ+ dzi ame o la, mate ŋu age ɖe Mawu Fiaɖufe la me o.6 Nu si wodzi tso ŋutilã me la, ŋutilã wònye, eye nu si wodzi tso gbɔgbɔ me la, gbɔgbɔ wònye.7 Megawɔ moyaa na wò be megblɔ na wò be: Ele be woagbugbɔ mi adzi o.8 Ya fona yia afi si wòdi, eye èsea eŋkɔ, ke mènyaa afi si wòtso kple afi si wòyina o. Nenema kee ame sia ame si wodzi tso gbɔgbɔ me la hã le.”+9 Nikodemo biae be: “Aleke nu siawo ate ŋu adzɔe?”10 Yesu ɖo eŋu nɛ be: “Nufialae nènye le Israel, aleke wɔ mènya nu siawo o?11 Vavã, vavã mele egblɔm na wò be, nu si míenya la ŋue míefoa nu le, eye nu si míekpɔ la ŋue míeɖia ɖase le, ke miexɔa ɖase si míeɖina la o.12 Ne mefo nu le anyigbadzinuwo ŋu na mi, eye miexɔe se o ɖe, aleke miawɔ axɔe ase ne mefo nu le dzifonuwo ŋu na mi?13 Azɔ hã ame aɖeke melia yi dzifo o,+ negbe ame si ɖi tso dzifo va la ko,+ si nye Amegbetɔvi la.14 Abe ale si Mose kɔ da la ɖe dzi le gbea dzi ene la,+ nenema kee woakɔ Amegbetɔvi la hã ɖe dzii,+15 ale be ame sia ame si xɔa edzi sena la nakpɔ agbe mavɔ.+16 “Elabena Mawu lɔ̃ xexea ale gbegbe be wòtsɔ efe Tenuvi+ la na, be ame sia ame si xɔa edzi sena la nagatsrɔ̃ o, ke boŋ wòakpɔ agbe mavɔ.+17 Elabena Mawu medɔ Via ɖo ɖe xexea me be wòadrɔ̃ ʋɔnu xexea o, ke boŋ be woaɖe xexea to edzi.+18 Ame si xɔa edzi sena la, womadrɔ̃ ʋɔnui o.+ Ame si mexɔa edzi sena o la, wodrɔ̃ ʋɔnui xoxo, elabena mexɔ Mawu fe Tenuvi la fe ŋkɔ dzi se o.+19 Ke nu si ta wole ʋɔnu drɔ̃m ɖo lae nye esi: kekeli la va xexea me,+ ke amewo lɔ̃ viviti la wu kekeli la, elabena wofe dɔwɔwɔwo vɔ̃ɖi.20 Elabena ame si wɔa nu gbegblẽwo la léa fu kekeli la, eye mevaa kekeli la gbɔ o, be woagaklo nu le efe dɔwɔwɔwo dzi o.21 Ke ame si wɔa nu nyui la vaa kekeli la gbɔ,+ ne efe dɔwɔwɔwo nadze fãa be wowɔ ɖeka kple Mawu fe lɔlɔ̃nu.”22 Le nu siawo megbe la, Yesu kple efe nusrɔ̃lawo yi Yudea fe kɔfenutoa me, eye wònɔ afi ma kpli wo ɣeyiɣi aɖe, eye wònɔ amewo nyrɔm.+23 Ke Yohanes hã le amewo nyrɔm le Aenon, si te ɖe Salim ŋu, elabena tsi gbogbo aɖe le afi ma,+ eye amewo vana eye wònyrɔa wo;+24 elabena womede Yohanes gaxɔ me haɖe o.+25 Eye nyaʋiʋli ɖo Yohanes fe nusrɔ̃lawo kple Yudatɔ aɖe dome le ame ɖokui ŋu kɔkɔ fe nya ŋuti.26 Emegbe wova Yohanes gbɔ eye wogblɔ nɛ be: “Rabi, kpɔ ɖa, ŋutsu si wò kplii mienɔ Yordan godo, si ŋu nèɖi ɖase le+ lae nye ema le amewo nyrɔm, eye amewo katã le egbɔ yim.”27 Yohanes ɖo eŋu na wo be: “Ame aɖeke mate ŋu axɔ naneke o, negbe ɖe wonae tso dzifo.28 Miawo ŋutɔwoe nye nye ɖasefo be megblɔ be, ‘Menye nyee nye Kristo la o,+ ke boŋ be, ɖe wodɔm ɖe ame ma ŋgɔ.’+29 Ame si si ŋugbetɔ le la, eyae nye ŋugbetɔsrɔ̃.+ Ke ŋugbetɔsrɔ̃ la xɔlɔ̃ si le tsitre ɖi le to ɖomee la kpɔa dzidzɔ gã ne ese ŋugbetɔsrɔ̃ la fe gbe. Eya ta nye dzidzɔ la zu blibo.30 Eya anɔ dzidzim ɖe edzi, ke nyea manɔ to yim.”31 Ame si tso dzifo+ va la fo ame bubuwo katã ta. Ame si tso anyigba dzi la, anyigba dzi wòtso, eye anyigbadzinuwo ŋue wòfoa nu le. Ame si tso dzifo va la fo ame bubuwo katã ta.+32 Nu si wòkpɔ kple nu si wòse la ŋue wòɖia ɖase le,+ ke ame aɖeke mele efe ɖaseɖiɖi la xɔm o.+33 Ame si xɔ efe ɖaseɖiɖia la, eya ɖo kpe edzi* be Mawu nye nyatefetɔ.+34 Elabena ame si Mawu dɔ la gblɔa Mawu fe nyawo,+ elabe Mawu mevea nu le gbɔgbɔ la nana me o.*35 Fofo la lɔ̃ Vi+ la, eye wòtsɔ nuwo katã de esi.+36 Ame si xɔa Vi la dzi sena la, agbe mavɔ le esi;+ ame si meɖoa to Vi la o la, makpɔ agbe o,+ ke boŋ Mawu fe dɔmedzoe tsia edzi.+


text:
MA GALATIASE 1
1Ɔko gɔgbe ɔbɔrɛ i mme Paulo gɔ nɖe katɔ̃mesɛdze kɔrɛ. Iiɖe ɔturi awune loɖi me, fiɛ iiɖe ɔturi iso iki fiɛ lokpese katɔ̃mesɛdze, ɣɛɛ Yesu Kristo gu bo Ɔse Ɣaa gɔ lotara Yesu ɔbɔrɛgu i makpise ame lokpere me. 2Bo gu manyii ma ɔɖuɖu mpia i ngbe to boya mi Ɣaa mafɔɖedze akuri wa ɔɖuɖu mpia i Galatia abuiti ame.
3Bo Ɔse Ɣaa gu Bosate Yesu Kristo abualɛra gu isobuɛ si iwegu mi.
4Iki i Ɣaa gɔ nɖe bo Ɔse kuɖɔɛ ame ne, Yesu Kristo ɔsu so ɔtã i bo akpi iti sɔ si ɔɖi bo ɔbɔrɛgu i nɔme kayi nyanyarĩa gagbe ame. 5Boale Ɣaa ita i nɔme ka ikpa! Si iba ngbɔ.
Itɔ̃me Bielea Iwɛ̃ Saã Mpia.
6Ito ibara me ɣii sɔ iifɔ ɔwi ɖuɖuuɖu ne, ka mifiniki i Ɣaa gɔ lokpere mi ala ɔ̃ abualɛra ɔso i kama mifɔ itɔ̃me bielea mama miɖe. 7Gbaã ne, itɔ̃me bielea mama kuiwɛ̃ siina, ɣɛɛ mawɛ̃ to mabie sɔ makpɔkpɔtɔra mi si mafinikira Kristo Itɔ̃me Bielea. 8Ɣɛɛ si bo, ɣee kpabo gɔ lobɔrɛ i kato ɔɣere mi Itɔ̃me Bielea mama nɛ loikotegu nnɛ boɣere mi ne, Ɣaa si ɔwɔra wũ pelepele. 9Lɛ kumɛgɔ boɔɣɛ bofe ne, loto loledza iɣɛ sɔ, si ɔrere ɔba ɔ̃aɣere mi itɔ̃me mama nɛ loiɖe Itɔ̃me Bielea nɛ mifɔ ne, Ɣaa si ɔwɔra ɔnyiiɔ.
10Itɔ̃me nɛ loto loɣɛ ne, ɔɣɛ loto sɔ si loabo maturi anɔ ɛɛbɛrɛ Ɣaa? Maturi loto lobie sɔ loabo anɔ? Si maturi loto lobie sɔ loabo anɔ ne, iyɔ loiɖe Kristo ɔɖabo.
Kumɛgɔ I Paulo Ɔkpese Katɔ̃mesɛdze.
11Manyii, loto lobie sɔ mitsue kukaakɔ sɔ Itɔ̃me Bielea nɛ loto loɣɛ ne, iiɖe ɔturi awune kɔrɛ ibɔrɛ. 12Iiɖe ɔturi awune kɔrɛ lofɔ lobɔrɛgu, fiɛ iiɖe kuwɛ̃ ɔɖe lote me, ɣɛɛ Yesu Kristo mɔmɔ loɖi ɔte me.
13Miɣe kumɛgɔ losɛ ngbã lɛ ɔ Yudase gɔdɛĩ. Minɔ kumɛgɔ loti Ɣaa mafɔɖedze ikuri kama ku anɔmi rɛtɛa fiɛ lokpɛ̃ sɔ si lowɔra ne. 14Wũ anɔ ɔrɛtɛ i ɔwa mɛrɛ̃ kubarara iso kukaakɔ sɔ losɛ katɔ̃ loɖo wũ isɛlaa gbodzoo i kubarara itsue ame. 15Ɣɛɛ ne, Ɣaa ɔɔɖi me ɔsɛ ta wũ ɔnyi kayiri ame fiɛ ɔɖe me bualɛ ɔkpere me. 16Ɔbara me kayiribielea ɔɖi ɔ̃ Ɔbi ɔte me sɔ si lopɛ ɔ̃ Itɔ̃me Bielea imomo i mma loiɖe ma Yudase ndɛ̃. Gɔ ɔkpere me ne, loikarɛ kuwɛ̃ sɔ ɔte me nnɛ loabara. 17Fiɛ loikɛlɛ Yerusalem sɔ loanya mma loɔɖe me katɔ̃ lɛ katɔ̃memasɛdze awe, ɣɛɛ lokɛlɛ Arabia ɔluwɛ̃ fiɛ ne kama ne, lokpese loba loafe Damasko.
18Akɔ atɛ kama fiɛ losɛ Yerusalem sɔ loanya Petro, fiɛ ka lowegu wũ ayi aweo-aru. 19Ɣɛɛ loinya katɔ̃mesɛdze kuwɛ̃ iɖo Yakobo gɔ nɖe Bosate ɔnyiibi.
20Ɣaa ɣe sɔ nnɛ loto lotsɛrɛ losese mi ngbe ne, gbaã iɖe ne iiɖe sila siɖe.
21Ne kama ne, losɛ Siria gu Kilikia abuiti ame. 22Ɔwi gɔmɔ ame ne, Kristo mafɔɖedze ma mpia i Yudea iinya me manya. 23Ɔnɔ kere maɔnɔ i maturi kanya sɔ, “Ngɔ lola ɔ̃ɔti bo kama ku ɔwiɔ ne, ka ɔɣɛ kafɔkaɖe itɔ̃me nɛ ame sɔ bodaaɣɛ!” 24Ne ɔso male Ɣaa ala wũ ɔso.


text:
TA 111
Apostoloawo Bia Dzesi
MATEO 24:3-51 MARKO 13:3-37 LUKA 21:7-38
NUSRƆ̃LA ENE BIA DZESI
EMEVAVA LE ƑE ALAFA GBÃTƆ ME KPLE EMEGBE
ELE BE MÍANƆ ŊUDZƆ
Braɖagbe ŋdɔ mee, eye Nisan 11 lia le enu wum. Ŋkeke siwo Yesu le dɔ dzi vevie le anyigba dzi afi sia la hã le enu wum. Le ŋkeke me la, efiaa nu le gbedoxɔa me, ke ne zã do la, edoa go le dua me ɖatsia tefe aɖe dɔna. Ame geɖe dina be yewoase efe nyawo, eye wovaa “egbɔ ŋdi kanya le gbedoxɔa me va ɖoa toe.” (Luka 21:37, 38) Gake esia nu va yi. Azɔ Yesu bɔbɔ nɔ anyi ɖe Amitoa dzi eye efe apostolo ene siwo nye Petro, Andrea, Yakobo kple Yohanes le eŋu.
Ame ene siawo ɖeɖee va egbɔ. Wotsi dzi ɖe gbedoxɔa ŋu, elabena fifi laa koe Yesu gblɔe ɖi be womele efe kpe aɖeke gblẽ ge ɖe kpe dzi o. Ke hã woganɔ nya geɖewo hã ŋu bum. Do ŋgɔ la, Yesu xlɔ̃ nu wo be: “Minɔ dzadzraɖoɖi, elabena Amegbetɔvi la ava le gafofo si miesusu o la dzi.” (Luka 12:40) Efo nu tso “gbe si gbe Amegbetɔvi la aɖe eɖokui afia” ŋu hã va yi. (Luka 17:30) Ðe nya mawo ku ɖe nya siwo wògblɔ fifi laa tso gbedoxɔa ŋu la ŋua? Apostoloawo di vevie be yewoanya. Wogblɔ be: “Gblɔe na mí, ɣekaɣie nu siawo adzɔ, eye nu kae anye wò anyinɔɣi kple nuɖoanyi sia fe nuwuɣi la fe dzesi?”—Mateo 24:3.
Anɔ eme be gbedoxɔa si nɔ dzedzem le adzɔge ɖaa la fe nuwuwue nɔ susu me na wo. Wofe biabia la ku ɖe Amegbetɔvi la fe anyinɔɣi hã ŋu. Woanya ɖo ŋku lo si Yesu do ku ɖe “bubume aɖe” si ‘zɔ mɔ be woaɖo ye fia ne yeatrɔ agbɔ’ la dzi. (Luka 19:11, 12) Eye mlɔeba la, wodi be yewoanya nu siwo adzɔ le ‘nuɖoanyia fe nuwuɣi.’
Le Yesu fe nyaŋuɖoɖo si me wòɖe nu me tsitotsito le me la, egblɔ dzesi si ana woanya ɣeyiɣi si me Yudatɔwo fe nuɖoanyia, si fe akpa aɖe gbedoxɔa hã nye la awu enu. Gake efe nyawo meku ɖe nuɖoanyi ma ko ŋu o. Le etsɔme la, dzesi sia akpe ɖe Kristotɔwo ŋu woanya ɣeyiɣi si me wole efe ‘anyinɔɣia’ me kple ɣeyiɣi si me anyigba dzi nuɖoanyi bliboa gogo efe nuwuwu.
Esi feawo va nɔ yiyim la, apostoloawo kpɔ Yesu fe nyagblɔɖia me vava. Ɛ̃, nu siwo wògblɔ ɖi la dometɔ geɖe te emevava le wofe agbenɔɣi. Eya ta Yudatɔwo fe nuɖoanyia kple wofe gbedoxɔa tsɔtsrɔ̃ si nɔ afe tum la melili Kristotɔ siwo nɔ ŋudzɔ le fe 70 K.Ŋ., si nye fe 37 tso esime wogblɔ nyaa ɖi la o. Ke hã menye nu siwo katã Yesu gblɔ ɖi lae va eme le fe siwo do ŋgɔ na fe 70 K.Ŋ. kple fe ma ŋutɔ me o. Ekema nu kawoe ade dzesi efe anyinɔnɔ le Fiaɖufeŋusẽ me? Yesu gblɔe na apostoloawo.
Yesu gblɔe ɖi be woase “aʋawɔwɔwo kple aʋawɔwɔwo ŋu nyawo” eye “dukɔ atso ɖe dukɔ ŋu, eye fiaɖufe ɖe fiaɖufe ŋu.” (Mateo 24:6, 7) Egblɔ hã be “anyigba aʋuʋu ŋɔdzitɔe le tefetefewo, eye dɔwuame kple dɔvɔ̃wo ava tefetefewo.” (Luka 21:11) Yesu gblɔ na efe nusrɔ̃lawo be: “Amewo alé mi, [eye] woati mia yome.” (Luka 21:12) Aʋatsonyagblɔɖilawo ado eye woakplɔ ame geɖe atrae. Sedzimawɔmawɔ adzi ɖe edzi eye ame akpa gãtɔ fe lɔlɔ̃ ayi to. Egblɔ kpee hã be “woaɖe gbefã Fiaɖufe ŋuti nya nyui sia le anyigba blibo la katã dzi be wòanye ɖaseɖiɖi na dukɔwo katã, eye ekema nuwuwu la ava.”—Mateo 24:14.
Togbɔ be Yesu fe nyagblɔɖia fe akpa aɖewo va eme hafi Romatɔwo va tsrɔ̃ Yerusalem eye akpa aɖewo va eme le etsrɔ̃ɣia hã la, ɖe wòanye be Yesu fe nyawo agava eme emegbe le mɔ si lolo wu nua? Ðe nèkpɔ nu siwo ɖo kpe edzi be Yesu fe nyagblɔɖi ɖedzesia le eme vam le mɔ si lolo wu nu le míafe ŋkekea mea?
Nu siwo ŋu Yesu fo nu tsoe le efe anyinɔɣi fe dzesia me la dometɔ ɖekae nye “ŋunyɔnu si ahe afedozuzu vɛ.” (Mateo 24:15) Le fe 66 K.Ŋ. la, ŋunyɔnu sia va nye Romatɔwo fe ‘aʋakɔ siwo ɖe to’ ɖe Yerusalem kple wofe trɔ̃subɔsubɔ fe aflagawo. Romatɔwo ɖe do ɖe dua fe gliwo te. (Luka 21:20) “Ŋunyɔnu” la va tsi tre ɖe afi si mele be wòanɔ o, si nye afi si Yudatɔwo buna be enye “kɔkɔefe.”
Yesu gayi efe nyagblɔɖia dzi be: “Ɣemaɣi la, xaxa gã si tɔgbi meva kpɔ tso xexea fe gɔmedzedze va se ɖe fifia o la ava, eye etɔgbi megale vava ge ake o.” Le fe 70 K.Ŋ. la, Romatɔwo tsrɔ̃ Yerusalem. Yudatɔwo fe ‘du kɔkɔea’ kple efe gbedoxɔa tsɔtsrɔ̃ la nye xaxa gã vavã si me wowu ame akpe geɖe le. (Mateo 4:5; 24:21) Tsɔtsrɔ̃ ma dzi ŋɔ wu ɖe sia ɖe si va du ma kple Yudatɔwo dzi kpɔ, eye wòna tadedeagu fe ɖoɖo si me Yudatɔwo lé ɖe asi fe alafa geɖee nye ema la wu enu. Eya ta ɖikeke mele eme o be Yesu fe nyagblɔɖia me vava le etsɔme le mɔ si lolo wu nu la adzi ŋɔ ŋutɔ.
DZINƆAMEƑO LE NYAGBLƆÐIA ME VAVA ƑE ƔEYIƔIWO ME
Dze si ɖom Yesu kple efe apostoloawo nɔ ku ɖe efe anyinɔnɔ le Fiaɖufeŋusẽ me kple nuɖoanyia fe nuwuɣi fe dzesia ŋu la mewu enu kura haɖe o. Azɔ exlɔ̃ nu wo tso “aʋatsokristowo kple aʋatsonyagblɔɖilawo” yome dzedze ŋu. Egblɔ be ame mawo adze agbagba be “ne woate ŋui la, woaflu ame tiatiawo gɔ̃ hã.” (Mateo 24:24) Gake womate ŋu aflu ame tiatia siawo o. Ŋku ate ŋu akpɔ aʋatsokristowo. Gake Yesu fe anyinɔnɔ ya madze ŋku nakpɔ o.
Yesu gblɔ tso xaxa gã aɖe si lolo wu si ava le nuɖoanyi sia fe nuwuɣi ŋu be: “Ɣe ado viviti, eye ɣleti magaɖi o, ɣletiviwo age tso dzifo, eye woaʋuʋu dzifowo fe ŋusẽwo.” (Mateo 24:29) Apostolo siwo nɔ nya dovoɖiname mawo sem la menya ale si tututu nya mawo ava emee o, gake wokpɔe be adzi ŋɔ ŋutɔ.
Ŋusẽ kae nudzɔdzɔ dziŋɔ mawo akpɔ ɖe amefomea dzi? Yesu gblɔ be: “Amewo aku fenyi le vɔvɔ̃ kple mɔkpɔkpɔ na nu siwo gbɔna dzɔdzɔ ge le anyigba bliboa dzi la ta, elabena woaʋuʋu dzifowo fe ŋusẽwo.” (Luka 21:26) Ɣeyiɣi sesẽtɔ le amegbetɔwo fe ŋutinya me ŋue Yesu nɔ nu fom tsoe vavã.
Dzidzɔtɔe la, Yesu na eme kɔ na efe apostoloawo be menye amewo katãe afa konyi ne ‘Amegbetɔvi la va le ŋusẽ kple ŋutikɔkɔe gã’ me o. (Mateo 24:30) Egblɔe ɖi do ŋgɔ be Mawu ade asi nyaa me “le ame tiatiawo ta.” (Mateo 24:22) Aleke wòle be nusrɔ̃la wɔnutefewo nawɔ nui ne nudzɔdzɔ dziŋɔ siwo ŋu Yesu fo nu tsoe la de asi emevava me? Yesu de dzi fo na eyomedzelawo be: “Ne nu siawo de asi dzɔdzɔ me la, mitsi tre miadzɔ kã, eye miafɔ ta dzi, elabena miafe ɖeɖe gogo.”—Luka 21:28.
Ke hã, aleke Yesu fe nusrɔ̃la siwo le agbe le ɣeyiɣi sia si me nyagblɔɖiawo le eme vam me la awɔ anya be nuwuwua gogo? Yesu do lo aɖe ku ɖe gboti ŋu ale: “Ne edze alɔ fẽwo, eye wònya to aŋgbawo ko la, mienyana be dzomeŋɔli gogo. Nenema kee miawo hã, ne miekpɔ nu siawo katã la, minyae be Amegbetɔvi la gogo ʋɔtruawo nu. Vavã mele egblɔm na mi be, dzidzime sia nu mele yiyi ge akpɔ o, va se ɖe esime nu siawo katã va eme.”—Mateo 24:32-34.
Eya ta ne efe nusrɔ̃lawo kpɔe be dzesia fe akpa vovovoawo le eme vam la, ele be woanyae be nuwuwua gogo. Yesu xlɔ̃ nu efe nusrɔ̃la siwo anɔ agbe le ɣeyiɣi ɖedzesi mawo me la be:
“Le ŋkeke ma kple gafofo ma ŋuti la, ame aɖeke menyae o, mawudɔla siwo le dzifo la menyae o, eye Vi la hã menyae o, negbe Fofo la ko. Elabena ale si Noa fe ŋkekeawo nɔ la, nenema kee Amegbetɔvi la fe anyinɔɣi la hã anɔ. Elabena ale si wowɔ le ŋkeke siwo do ŋgɔ na Tsiɖɔɖɔ la me, wole nu ɖum, le nu nom, ŋutsuwo le srɔ̃ ɖem, eye wole nyɔnuwo tsɔm na be woaɖe va se ɖe gbe si gbe Noa ge ɖe aɖakaʋua me, eye womede dzesii o, va se ɖe esime Tsiɖɔɖɔa va, eye wòkplɔ wo katã dzoe la, nenema kee Amegbetɔvi la fe anyinɔɣi la hã anɔ.” (Mateo 24:36-39) Noa fe ŋkekea me Tsiɖɔɖɔ ɖedzesi si Yesu tsɔ wɔ kpɔɖeŋui la va xexea katã dzi.
Ðikeke mele eme o be apostolo siwo nɔ to ɖom Yesu le Amitoa dzi la kpɔe dze sii be ŋudzɔnɔnɔ hiã. Yesu gblɔ be: “Mikpɔ mia ɖokui dzi nyuie be nu tsu ɖuɖu kple aha tsu nono kpakple agbemedzimaɖitsitsiwo nagate miafe dzi ɖe to gbeɖe o, ne ŋkeke ma nagaɖi ɖe mi abe mɔ̃ ene o. Elabena ava ame siwo katã le anyigba bliboa dzi la dzi. Eya ta minɔ ŋudzɔ, eye minɔ kokofofo dzi ɖaasi, be miate ŋu asi le nu siawo katã, siwo gbɔna dzɔdzɔ ge la nu, eye miate ŋu atsi tsitre ɖe Amegbetɔvi la ŋkume.”—Luka 21:34-36.
Yesu gaɖee fia be menye tefe ɖeka aɖe koe yefe nyagblɔɖia ava eme le o. Menye nu siwo adzɔ le fe aɖewo megbe ɖe Yudatɔwo fe dukɔa dzi alo le Yerusalem ko la ŋue efe nyagblɔɖia ku ɖo o. Ao, ke boŋ nu siwo adzɔ ɖe “ame siwo katã le anyigba bliboa dzi” la ŋue wònɔ nu fom tsoe.
Egblɔ be ele be yefe nusrɔ̃lawo nanɔ ŋudzɔ, woanɔ mo xexi, eye woanɔ dzadzraɖoɖi. Yesu gado lo bubu tsɔ te gbe ɖe nuxlɔ̃ame ma dzi ale: “Minya esia be: Ne ɖe afea tɔ anya zã fe gafofo si dzi fiafitɔ ava la, anye ne anɔ ŋudzɔ, eye maɖe mɔ woadze kpɔ age ɖe efe me o. Esia ta miawo hã minɔ dzadzraɖoɖi, elabena Amegbetɔvi la gbɔna le gafofo si miesusu be eya dzie wòava o la dzi.”—Mateo 24:43, 44.
Yesu yi edzi gblɔ nu siwo ana mɔkpɔkpɔ efe nusrɔ̃lawo. Eka ɖe edzi na wo be ne yefe nyagblɔɖia le eme vam la, “kluvi” aɖe anɔ anyi si anɔ ŋudzɔ ahanɔ dɔ dzi vevie. Yesu he efe apostoloawo fe susu yi nɔnɔme aɖe si woate ŋu akpɔ le susu me bɔbɔe la dzi hegblɔ be: “Ame ka tututue nye kluvi nutefewɔla kple aɖaŋudzela si efe afetɔ ɖo efe afemesubɔviwo nu be wòana wofe nuɖuɖu wo le ɣeyiɣi nyuitɔ dzi? Dzidzɔtɔe kluvi ma anye ne efe afetɔ trɔ gbɔ va kpɔe wòle ewɔm nenema! Vavã mele egblɔm na mi be, atsɔe aɖo efe nuwo katã nu.” Gake ne “kluvi” la awɔ nu vɔ̃ɖi eye wòasẽ tame le amewo ŋu la, afetɔ la ahe “to nɛ vevie.”—Mateo 24:45-51; tsɔe sɔ kple Luka 12:45, 46.
Ke hã Yesu mele gbɔgblɔm be ye yomedzelawo fe fufofo aɖe ava nye nu vɔ̃ɖi wɔlawo o. Ke nu kae Yesu di be yeafia yefe nusrɔ̃lawo? Edi be woanɔ ŋudzɔ ahanɔ dɔ dzi vevie, abe ale si wòna esia me kɔ le lododo bubu aɖe me ene.


text:
May 2-8
HIOB 38-42
Hadzidzi 63 Kple Gbedodoɖa
Ŋgɔdonyawo (3 min. alo made o)
NU XƆASI SIWO LE MAWU ƑE NYA LA ME
“Edzɔa Dzi Na Yehowa Ne Míedoa Gbe Ða Ðe Ame Bubuwo Ta”: (10 min.)
Hio 42:7, 8—Yehowa bia tso Hiob si be wòado gbe ɖa ɖe Elifaz, Bildad kple Zofar ta (w13 6/15 21 mm. 17; w98 5/1 30 mm. 3-6)
Hio 42:10—Esi Hiob do gbe ɖa ɖe exɔlɔ̃awo ta vɔ la, Yehowa na wòhaya (w98 5/1 31 mm. 3)
Hio 42:10-17—Yehowa yra Hiob geɖe ɖe efe xɔse kple dzidodo ta (w94 11/15 20 mm. 19-20)
-
Mawu Ƒe Nyaa Me Kesinɔnuwo Didi: (8 min.)
Hio 38:4-7—Ame kawoe nye “ŋukeɣletiviwo,” eye nu kae míenya tso wo ŋu? (bh 97 mm. 3)
Hio 42:3-5—Nu kae míawɔ be míakpɔ Mawu abe ale si Hiob kpɔe ene? (w15 10/15 7 mm. 16-17)
Nu kae kwasiɖa sia fe Biblia xexlẽ fiam tso Yehowa ŋu?
Kwasiɖa sia fe Biblia xexlẽ me nya vevi kawoe mate ŋu azã le gbeadzi?
-
Biblia Xexlẽ: (4 min. alo made o) Hio 41:1-26
NA WÒ SUBƆSUBƆDƆA NANYO ÐE EDZI
Dzra Ðo Ðe Ɣleti Sia Ƒe Dzeɖonyawo Ŋu: (15 min.) Numedzodzro. Ðe kpɔɖeŋudzeɖonya videoawo dometɔ ɖe sia ɖe eye miadzro efe akpa veviawo me. Ne èle nu fom tso ale si míazã fon alo tablɛt wòaɖe vi ŋu la, he susu yi nyati si nye “Ale Si Míazã JW Library La” dzi kpuie. Ðo ŋku edzi na gbefãɖelawo be woabu video siwo woaɖe afia amewo le gbeadzi la ŋuti kɔnta le ɣletia ɖe sia ɖe fe nuwuwu. De dzi fo na gbefãɖelawo be woadzra woawo ŋutɔwo fe dzeɖonyawo ɖo.
KRISTOTƆWO ƑE AGBENƆNƆ
Hadzidzi 60
“Èle JW Library La Zãma?”: (15 min.) Zã miniti atɔ̃ gbãtɔawo miatsɔ adzro nyatia me. Emegbe ɖe video si nye Zã “JW Library” La eye miadzro eme kpuie. Eyome wɔe nenema ke na video siwo nye Wɔ Agbalẽwo Ƒe Kɔpiwo Eye Trɔ Nuŋɔŋlɔawo Ƒe Lolome Ale Si Nèdii la hã. De dzi fo na ame siwo katã ate ŋui be woada JW Library dɔwɔnua ɖe wofe mɔ̃wo dzi hafi míava dzro akpa si nye “Ale Si Míazã JW Library La” me le May 16 lia fe kwasiɖaa me.
Hame Ƒe Biblia Nusɔsrɔ̃: (30 min.) ia ta 14 mm. 14-22, kple numetotobiabia.
Numetoto; Eyome He Susu Yi Nu Siwo Míasrɔ̃ Kwasiɖa Si Gbɔna Dzi (3 min.)
Hadzidzi 77 Kple Gbedodoɖa


text:
Kpɔ Ŋudzedze Ðe Yehowa Ƒe Nɔnɔmewo Ŋu Bliboe
“Mizu Mawu srɔ̃lawo, abe lɔlɔ̃viwo ene.”
1. (a) Yehowa fe nɔnɔme kawoe nàte ŋu ayɔ? (b) Aleke Mawu fe nɔnɔmewo me dzodzro aɖe vi na míi?
NE ÈDE ŋugble tso Yehowa ŋu la, efe nɔnɔme kawoe vaa susu me na wò? Mía dometɔ geɖe fe susu yia efe lɔlɔ̃, dzɔdzɔenyenye, nunya kple ŋusẽ dzi. Ke hã, míenya be nɔnɔme lédziname bubu geɖewo gale Yehowa si. Le nyatefe me la, míate ŋu ayɔ Yehowa fe nɔnɔme vovovo 40 sɔŋ, eye míedzro wo dometɔ ɖe sia ɖe me le míafe agbalẽwo me. Bu nu wɔdɔɖeamedzi gbogbo siwo nàgate ŋu asrɔ̃ tso Yehowa fe nɔnɔmewo ŋu le wò ɖokuisinusɔsrɔ̃ alo fomenusɔsrɔ̃ me ŋu kpɔ! Mɔ kawo nue nusɔsrɔ̃ siawo ate ŋu aɖe vi na mí le? Ate ŋu ana míakpɔ ŋudzedze ɖe mía Fofo si le dzifo fe nɔnɔmewo ŋu geɖe wu. Eye esia ana míadi vevie wu be míasrɔ̃ Yehowa fe nɔnɔmewo, ale be mía kplii dome nanɔ kplikplikpli wu.—Yos. 23:8; Ps. 73:28.
2. (a) Wɔ ale si míate ŋu akpɔ ŋudzedze ɖe Yehowa fe nɔnɔmewo ŋu geɖe wu la fe kpɔɖeŋu. (b) Nu kawo mee míadzro?
2 Gake nu kae “ŋudzedzekpɔkpɔ ɖe nu ŋu” fia? Le nyati sia me la, nya sia fia be woakpɔ asixɔxɔ ŋutɔŋutɔ si le nane ŋu la adze sii. Ŋudzedzekpɔkpɔ sia dea to ɖe edzi vivivi. Le kpɔɖeŋu me: Míate ŋu adzi míafe ŋudzedzekpɔkpɔ ɖe nuɖuɖu aɖe si míeɖu kpɔ o la ŋu ɖe edzi ne míese efe ʋeʋẽ lililia, míekae de nu me ɖui nyuie, eye mlɔeba míawo ŋutɔwo míeva te eɖaɖa. Nenema kee míafe ŋudzedzekpɔkpɔ ɖe Yehowa fe nɔnɔme aɖe ŋu gadea to ɖe edzi ne míeva nya nɔnɔme ma nyuie, míedea ŋugble le eŋu, eye míawo hã míeɖenɛ fiana. (Ef. 5:1) Nyati sia kple eve siwo kplɔe ɖo akpe ɖe mía ŋu míagakpɔ ŋudzedze ɖe Mawu fe nɔnɔme lédziname siwo mevaa susu me na mí edziedzi abe efe nɔnɔme vevi eneawo ene o la ŋu geɖe wu. Le wo dometɔ ɖe sia ɖe gome la, míaɖo biabia siawo ŋu: Nu kae nɔnɔme sia fia? Aleke Yehowa ɖenɛ fianae? Aleke míate ŋu asrɔ̃ Yehowa le nɔnɔme sia ɖeɖe fia me?
YEHOWA NYE AME SI ŊU WOTENA ÐO BƆBƆE
3, 4. (a) Nu kae wòfia be ame nanye ame si ŋu wotena ɖo bɔbɔe? (b) Aleke Yehowa na kakaɖedzi mí be yenye ame si ŋu wotena ɖo bɔbɔe?
3 Gbã la, mina míakpɔ ale si Yehowa nye ame si ŋu wotena ɖo bɔbɔe ɖa. Nu kae wòfia be woanye ame si ŋu wotena ɖo bɔbɔe? Ðewohĩ àgblɔ be efia be, ‘Amea nye dɔmenyola, ekpɔa vovo ɖe ame ŋu, eye wònɔa bɔbɔe be woaɖo dze kplii.’ Zi geɖe la, àte ŋu akpɔe ne ame aɖe nye ame si ŋu wotena ɖo bɔbɔe alo menyee o ne èse efe nufofo eye nèkpɔ efe nuwɔna—efe asiwɔwɔ ɖe nya dzi, efe moɖoɖo, alɔgbɔnukoko kple bubuawo.
4 Aleke Yehowa ɖenɛ fiana be yenye ame si ŋu wotena ɖo bɔbɔe? Togbɔ be Ŋusẽkatãtɔ Yehowa ye nye xexe gã gbahoo la Wɔla hã la, ena kakaɖedzi mí be yedina vevie be yeaɖo to míafe gbedodoɖawo ahaɖo wo ŋu. (Mixlẽ Psalmo 145:18; Yesaya 30:18, 19.) Míate ŋu afo nu na Mawu ɣeyiɣi didi si míedi, le tefe ɖe sia ɖe kple ɣeyiɣi ɖe sia ɖe. Míate ŋu ate ɖe eŋu faa le esi míeka ɖe edzi be mado ŋukpe mí gbeɖe o ta. (Ps. 65:3; Yak. 1:5) Mawu fe Nya la zã amegbetɔwo fe nuwɔnawo tsɔ ɖɔ ale si Yehowa ɖenɛ fiana be yedi be míate ɖe ye ŋui. Le kpɔɖeŋu me, hakpala David gblɔ be, ‘Yehowa fe ŋkuwo le mía ŋu,’ eye efe ‘nuɖusi vàa mí goŋgoŋ.’ (Ps. 34:16; 63:9) Nyagblɔɖila Yesaya tsɔ Yehowa sɔ kple alẽkplɔla esi wògblɔ be: “Alé alẽviawo ɖe abɔ dome, eye wòakɔ wo ɖe akɔnu.” (Yes. 40:11) Wò ya kpɔe ɖa le susu me ko, be Yehowa dina be míate ɖe ye ŋu kplikplikpli abe alẽvi si alẽkplɔla lɔ̃ame kɔ ɖe efe akɔnu ene! Yehowa nye Fofo si ŋu míate ŋu ate ɖo bɔbɔe vavã! Aleke míate ŋu asrɔ̃ Yehowa le nɔnɔme sia ɖeɖe fia me?
NƆNƆME SI ŊU WODEA ASIXƆXƆE VEVIE
5. Nu ka tae wòle vevie be hamemetsitsiwo nanye ame siwo ŋu wotena ɖo bɔbɔe?
5 Nyitsɔ laa la, wobia Ðasefo dovevienu aɖewo siwo le xexea fe akpa vovovo la ɖekaɖeka be, “Nɔnɔme nyui kae doa dzidzɔ na wò wu le hamemetsitsiwo ŋu?” Wo dometɔ akpa gãtɔ ɖo eŋu be edoa dzidzɔ yewo ne wonye “Ame siwo ŋu wotena ɖo bɔbɔe.” Ele eme be ehiã be Kristotɔ ɖe sia ɖe nanye ame si ŋu wotena ɖo bɔbɔe ya, gake esia gale vevie wu le hamemetsitsiwo gome. (Yes. 32:1, 2) Nɔvinyɔnu aɖe gblɔ nu si tae nɔnɔme sia le vevie ŋutɔ ale: “Ne enɔa bɔbɔe be míate ɖe hamemetsitsi aɖe ŋu ko hafi efe nɔnɔme nyui bubuwo hã ate ŋu aɖe vi na mí.” Ðe màlɔ̃ ɖe edzi be susu le nya ma me oa? Gake nu kae nana wotena ɖe ame ŋu bɔbɔe?
6. Nu vevi kae ana amewo nate ɖe mía ŋu bɔbɔe?
6 Nu vevi aɖe si ana amewo nate ɖe mía ŋu bɔbɔe ye nye be míatsɔ ɖe le eme na wo vevie. Ne hamemetsitsi tsɔa ɖe le eme na amewo eye wòlɔ̃na faa kpena ɖe wo ŋu la, nɔviwo, siwo dome ɖeviwo gɔ̃ hã le, akpɔ esia adze sii. (Marko 10:13-16) Carlos si xɔ fe 12 la gblɔ be: “Mekpɔa hamemetsitsiwo nɔa alɔgbɔnu kom henɔa vivi dom ɖe amewo ŋu le akpataa me, eye esia dzɔa dzi nam ŋutɔ.” Nyatefee, mesɔ gbɔ be hamemetsitsi nagblɔ be enɔa bɔbɔe na amewo be woate ɖe ye ŋu o; ele be nɔnɔme ma nadze le eŋu ŋutɔŋutɔ. (1 Yoh. 3:18) Aleke wòawɔ esiae?
7. Nu ka tae takpekpe fe akɔtagbalẽvi dede ʋua dzeɖomɔnu ɖi zi geɖe, eye nu kae esia fia mí?
7 Bu nutefekpɔkpɔ sia ŋu kpɔ. Nyitsɔ laa la, esi nɔvi aɖe ɖo yameʋu hetrɔ tso takpekpe gbɔna afe me la, yameʋumedɔwɔla aɖe kpɔ efe akɔtagbalẽvi si wòde si dzi woŋlɔ ɖo be, “Wò Fiaɖufe Nava!” Egblɔ na nɔviŋutsua be, “Ɛ̃, neva—ele be míaɖo dze tso nya sia ŋu.” Emegbe, woɖo dze eye wòxɔ míafe magazinewo kple dzidzɔ. Nutefekpɔkpɔ siawo tɔgbi le mía dometɔ geɖe si. Ke nu ka tae takpekpe fe akɔtagbalẽviwo ʋua dzeɖomɔnu ɖi? Elabena, ne míagblɔe la, egblɔna na amewo be: “Migavɔ̃ o, mite ɖe ŋunye faa. Mibia afi si yim melem.” Akɔtagbalẽvia nye dzesi si nana amewo nyana be míedi be míafo nu tso míafe dzixɔsewo ŋu. Nenema ke wòle be Kristotɔ hamemetsitsiwo hã nadi be yewo hati tadeagulawo nakpɔ dzesi sia le yewo ŋu be: “Migavɔ̃ o, mite ɖe ŋunye faa.” Dzesiawo dometɔ aɖewoe nye kawo?
8. Aleke hamemetsitsiwo ɖenɛ fiana be yewotsɔ ɖe le eme na nɔviwo, eye ŋusẽ kae esia kpɔna ɖe hamea dzi?
8 Dukɔ ɖe sia ɖe kple efe dekɔnue, gake zi geɖe ne míekoa alɔgbɔnu na mía nɔviwo, ne míenaa asi wo vividoɖeameŋutɔe, eye míedoa gbe na wo tso dzi me faa la, esia ana woakpɔe be míetsɔ ɖe le eme na yewo vavã. Ame kae wòle be wòaxɔ ŋgɔ le esia wɔwɔ me? De dzesi kpɔɖeŋu si Yesu ɖo. Mateo gblɔ be esi Yesu kpe kple efe nusrɔ̃lawo la, “Yesu te ɖe wo ŋu hefo nu na wo.” (Mat. 28:18) Nenema kee egbea hamemetsitsiwo hã tena ɖe haxɔsetɔwo ŋu ɖoa dze kpli wo faa. Ŋusẽ kae esia kpɔna ɖe hamea dzi? Nɔvinyɔnu mɔɖela aɖe si xɔ fe 88 la gblɔ be: “Ale si hamemetsitsiwo koa alɔgbɔnu nam kple dzidefonamenya siwo wogblɔna nam le Fiaɖufe Akpataa me la nana wofe nu doa dzidzɔ nam ŋutɔ.” Nɔvinyɔnu wɔnutefe bubu aɖe hã gblɔ be: “Ate ŋu adze abe nu tsɛ aɖe ene, gake ne meva kpekpea eye hamemetsitsi aɖe do wòezɔ nam vividoɖeameŋutɔe la, edea dzi fo nam ŋutɔ.”
AME SI ŊU WOTENA ÐO KPLE AME SI KPƆA VOVO ÐE AME ŊU
9, 10. (a) Kpɔɖeŋu nyui kae Yehowa ɖo ɖi na mí? (b) Aleke hamemetsitsiwo ate ŋu asrɔ̃ Yehowa fe kpɔɖeŋu?
9 Edze fãa be amewo mate ŋu ate ɖe mía ŋu ne míekpɔa vovo ɖe wo ŋu o. Yehowa ɖo kpɔɖeŋu nyui ɖi na mí le esia gome. “Mele adzɔge tso mía dometɔ aɖeke gbɔ . . . o.” (Dɔw. 17:27) Hamemetsitsiwo ate ŋu akpɔ vovo ɖe nɔviawo ŋu, ɖeviwo kple tsitsiawo siaa, ne wodia ɣeyiɣi ɖoa dze kpli wo do ŋgɔ na Kristotɔwo fe kpekpewo kple kpakpã vɔ megbe. Nɔviŋutsu mɔɖela aɖe gblɔ be: “Ne hamemetsitsi aɖe biam be mefɔ nyuie hã, eye wòtɔ ɖe ŋunye se nye ŋuɖoɖoa la, mekpɔnɛ be etsɔ ɖe le eme nam.” Nɔvinyɔnu aɖe si le Yehowa subɔm fe 50 kloe nye esia gblɔ be: “Ne hamemetsitsiwo kpɔ vovo ɖe ŋunye heɖo dze kplim le kpekpea megbe la, mesena le ɖokuinye me be wode asixɔxɔ ŋunye.”
10 Enye nyatefe be ele be Kristotɔ alẽkplɔlawo nakpɔ dɔ bubu geɖewo hã gbɔ. Gake ele be wòanye wofe taɖodzinu be yewoakpɔ vovo ɖe alẽawo ŋu gbã le kpekpeawo me.
YEHOWA MEKPƆA AME ŊKUME O
11, 12. (a) Nu kae ameŋkumemakpɔmakpɔ fia? (b) Kpɔɖeŋu kae Yehowa ɖo ɖi na mí le esia gome?
11 Yehowa fe nɔnɔme lédziname bubue nye ameŋkumemakpɔmakpɔ. Nu kae nya sia fia? Efia nu si le etefe wɔwɔ, be woafo asa na amedzidede, alo akpa ɖeka dzidede. Ameŋkumemakpɔmakpɔ vavãtɔ lɔ nu eve ɖe eme: míafe nɔnɔme kple míafe nuwɔna. Nu ka ta evea siaa le vevie? Ne míawo ŋutɔwo míekpɔnɛ be ele be míawɔ nu ɖe amewo katã ŋu sɔsɔe ko hafi míate ŋu awɔ nu ɖe wo ŋu ameŋkumemakpɔmakpɔtɔe. Le Kristotɔwo Ƒe Hela Ŋɔŋlɔawo me la, “ameŋkumemakpɔmakpɔ” fia be “woagawɔ nu ɖe ame ŋu le efe gotagomedzedzeme nu o,” be woagade ame aɖe dzi ɖe ame bubu ŋu o. (Dɔw. 10:34) Eya ta amewo fe amenyenye ŋue ame si mekpɔa ame ŋkume o la léa ŋku ɖo, ke menye wofe dzedzeme kple nɔnɔme siwo me wole ŋue o.
12 Yehowa ɖo ameŋkumemakpɔmakpɔ fe kpɔɖeŋu nyuitɔ kekeake ɖi. Efe Nya la gblɔ be “mekpɔa ame ŋkume o” eye “medea ame dzi o.” (Mixlẽ Dɔwɔwɔwo 10:34, 35; 5 Mose 10:17.) Nane si dzɔ le Mose fe ŋkekea me ɖo kpe esia dzi.
13, 14. (a) Nɔnɔme sesẽ ka mee Zelofxad vinyɔnu atɔ̃awo ɖo? (b) Aleke Yehowa wɔ nu ɖe wo ŋu ameŋkumemakpɔmakpɔtɔe?
13 Do ŋgɔ teti hafi Israel viwo naɖo Ŋugbedodonyigbaa dzi la, ɖetugbui atɔ̃ siwo nye tɔ ɖeka viwo, siwo meɖe srɔ̃ o la ɖo nɔnɔme sesẽ aɖe me. Nu kae dzɔ? Wonya be ele be woaka fomenyigba na yewo fofo, abe ale si ko woakae na fome bubuwo katã le Israel ene. (4 Mose 26:52-55) Gake wo fofo Zelofxad si tso Manase toa me la ku. Le kɔa nu la, ele be Zelofxad viŋutsuwo nanyi efe dome, gake medzi viŋutsu aɖeke o, vinyɔnuwo ko wòdzi. (4 Mose 26:33) Esi viŋutsu aɖeke mele fomea me o ta la, ɖe woatsɔ anyigba la ana fometɔ bubuwo eye domenyinua nato vinyɔnuawo ŋua?
14 Ðetugbui atɔ̃awo va Mose gbɔ va gblɔ be: “Nu ka ŋuti mía fofo ŋkɔ atsrɔ̃ le efe fome la me, le esi viŋutsu mele esi o ta?” Woɖe kuku nɛ be: “Na anyigba mí ɖe mía fofo nɔviwo dome.” Ðe Mose blu ɖe wo ta be, ‘Se ko se ye, tɔtrɔ mele eŋu oa’? Kura o, ke boŋ etsɔ “wofe nya la va Yehowa ŋkume.” (4 Mose 27:2-5) Aleke Yehowa ɖo eŋu? Egblɔ na Mose be: “Zelofxad vinyɔnuawo gblɔe ɖe etefe; eya ta na domenyinu wo ɖe wo fofo nɔviwo dome, eye nàna wo fofo fe domenyinu nayi ɖe wo si me.” Yehowa gawɔ nu si yi ŋgɔ wu ema. Ena tɔtrɔ si wòwɔ la zu se yeye, eye wògblɔ na Mose be: “Ne ŋutsu aɖe ku, eye viŋutsu mele esi o la, ekema efe domenyinu nayi ɖe vianyɔnu si me.” (4 Mose 27:6-8; Yos. 17:1-6) Tso ema dzi la, ɖoɖo yeye sia ɖe vi na Israel nyɔnu siwo katã ɖo nɔnɔme ma me.
15. (a) Aleke Yehowa wɔa nu ɖe efe amewo, vevietɔ wɔnamanɔŋutɔwo ŋu? (b) Biblia fe nuŋlɔɖi bubu kae gaɖe Yehowa fe ameŋkumemakpɔmakpɔ fia?
15 Nyametsotso nyui si me ameŋkumekpɔkpɔ mele o kae nye esi! Yehowa wɔ nu ɖe nyɔnu wɔnamanɔŋutɔ siawo ŋu bubutɔe abe ale si wòwɔa nu ɖe Israel vi siwo dzi nɔnɔmeawo de la ŋu ke ene. (Ps. 68:6) Biblia fe nuŋlɔɖi gbogbo siwo ɖe ale si Yehowa wɔa nu ɖe esubɔlawo ŋu ameŋkumemakpɔmakpɔtɔe fia la dometɔ ɖeka koe nye esia.—1 Sam. 16:1-13; Dɔw. 10:30-35, 44-48.
MÍATE ŊU ASRƆ̃ YEHOWA
16. Aleke míawɔ anye ameŋkumemakpɔlawo abe Yehowa ene?
16 Aleke míate ŋu asrɔ̃ Yehowa fe nɔnɔme siae? Ðo ŋku edzi be ameŋkumemakpɔmakpɔ lɔ nu eve ɖe eme. Ne míawo ŋutɔwo míenye ameŋkumemakpɔlawo ko hafi míate ŋu awɔ nu ɖe wo ŋu ameŋkumemakpɔmakpɔtɔe. Mí katã míebua mía ɖokui be míesea nu gɔme na amewo eye míekpɔa ame ŋkume o. Gake àlɔ̃ ɖe edzi be mele bɔbɔe be ame ŋutɔ nanya ale si wòle ŋutɔŋutɔ o. Ke aleke míawɔ anya ne amewo bua mí ameŋkumemakpɔlawo? Esi Yesu di be yeanya ale si amewo bua ye la, ebia exɔlɔ̃ siwo dzi wòka ɖo la be: “Ame kae amewo le gbɔgblɔm be Amegbetɔvi la nye?” (Mat. 16:13, 14) Ðe manyo be nàsrɔ̃ Yesu fe kpɔɖeŋua oa? Àte ŋu abia xɔlɔ̃ aɖe si dzi nèka ɖo be maɖɔ kesekuku na ye o la be wòagblɔ ale si nèle le go sia me la na wò. Ne eʋu eme na wò be edze abe èdea vovo amewo me le tefe si wotso, afi si wode suku se ɖo, alo wofe gakpɔkpɔ ta la, nu kae nàwɔ? Ðo gbe ɖa na Yehowa, nàgblɔ wò dzimenyawo nɛ, nàɖe kuku nɛ be wòakpe ɖe ŋuwò nàwɔ tɔtrɔ ahasrɔ̃ efe ameŋkumemakpɔmakpɔ geɖe wu.—Mat. 7:7; Kol. 3:10, 11.
17. Go kawo mee míate ŋu awɔ nu ameŋkumemakpɔmakpɔtɔe le?
17 Míesrɔ̃a Yehowa fe ameŋkumemakpɔmakpɔ le Kristo hamea me ne míedea bubu nɔviŋutsuwo kple nɔvinyɔnuwo katã ŋu dɔmenyotɔe. Le kpɔɖeŋu me, ne míele kplɔ̃ ɖom be míawɔ amedzro na hati tadeagulawo la, ele be míakpe amefomevi ɖe sia ɖe, eye míakpe ame dahewo, tsyɔ̃eviwo, kple ahosiwo hã. (Mixlẽ Galatiatɔwo 2:10; Yakobo 1:27.) Hekpe ɖe eŋu la, míegblɔa Fiaɖufe ŋuti nya nyuia na amefomevi vovovowo, siwo dome dukɔ bubu me tɔwo hã le la ameŋkumemakpɔmakpɔtɔe. Edzɔa dzi na mí be Biblia-srɔ̃gbalẽwo le mía si le gbegbɔgblɔ abe 600 ene me. Esia nye kpeɖodzi be míekpɔa ame ŋkume o vavã!
18. Aleke nàɖee afia be yekpɔa ŋudzedze ɖe Yehowa fe nɔnɔme siwo me míedzro fifia la ŋu?
18 Ne míedea ŋugble le ale si Yehowa nye ame si ŋu wotena ɖo bɔbɔe eye mekpɔa ame ŋkume o ŋu la, míakpɔ ŋudzedze ɖe eyama ŋu geɖe wu. Esia aʋã mí be míawo hã míasrɔ̃ Yehowa fe nɔnɔme lédziname siawo bliboe, eye míaɖee afia le nuwɔwɔ kple haxɔsetɔwo kple ame siwo míeɖea gbefã na me.


text:
Kluvi nutefewɔla kple kluvi si wɔ nu vɔ̃ɖi la (45-51)
24 Esi Yesu do le gbedoxɔa me dzo yina la, efe nusrɔ̃lawo va egbɔ be yewoafia gbedoxɔ fe xɔ vovovoawoe.2 Egblɔ na wo be: “Miele nu siawo katã kpɔma? Vavã mele egblɔm na mi be, womele kpe aɖeke gblẽ ge ɖe kpe dzi le afi sia si womamu afu anyi o.”+3 Esi wòbɔbɔ nɔ Amitoa dzi la, nusrɔ̃lawo ɖeɖe va egbɔ hebiae be: “Gblɔe na mí, ɣekaɣie nu siawo adzɔ, eye nu kae anye wò anyinɔɣi*+ kple nuɖoanyia fe nuwuɣi*+ la fe dzesi?”4 Yesu ɖo eŋu na wo be: “Mikpɔ nyuie be ame aɖeke nagaflu mi o,+5 elabena ame geɖewo ava yɔ nye ŋkɔ ɖe wo ɖokuiwo ŋu agblɔ be, ‘Nyee nye Kristo la,’ eye woakplɔ ame geɖewo atrae.+6 Miase aʋawɔwɔwo kple aʋawɔwɔwo ŋu nyawo. Gake dzika megatso mia fo o, elabena ele be nu siawo nava eme godoo, gake nuwuwu la meɖo haɖe o.+7 “Elabena dukɔ atso ɖe dukɔ ŋu, eye fiaɖufe ɖe fiaɖufe ŋu,+ nuɖuɖu ave le tefetefewo,+ eye anyigba aʋuʋu le tefetefewo.+8 Nu siawo katã nye fuɖuame fe gɔmedzedze.9 “Eye amewo atsɔ mi ade asi be woawɔ fu mi,+ woawu mi,+ eye dukɔwo katã alé fu mi le nye ŋkɔ la ta.+10 Ame geɖewo atra ɖa le xɔse la gbɔ, eye woade wo nɔewo asi ahalé fu wo nɔewo.11 Aʋatsonyagblɔɖila geɖewo ado eye woakplɔ ame geɖewo atrae;+12 eye le sedzimawɔmawɔ fe dzidziɖedzi ta la, ame akpa gãtɔ fe lɔlɔ̃ ayi to.13 Ke ame si do dzi va se ɖe nuwuwu la, eyae akpɔ ɖeɖe.+14 Eye woaɖe gbefã Fiaɖufe ŋuti nya nyui sia le anyigba blibo la katã dzi be wòanye ɖaseɖiɖi na dukɔwo katã,+ eye ekema nuwuwu la ava.15 “Eya ta ne miekpɔ ‘ŋunyɔnu si ahe afedozuzu vɛ’ la le kɔkɔefe la,+ abe ale si nyagblɔɖila Daniel gblɔe ene la, (nuxlẽla newɔ gɔmesese ŋu dɔ)16 ekema ame siwo le Yudea la nasi ayi towo dzi.+17 Ame si le xɔ ta* la megaɖi be yeatsɔ naneke tso yefe xɔ me ayii o,18 eye ame si le agble la megatrɔ gbɔ be yeatsɔ yefe awudziwui o.19 Baba na funɔwo kple ame siwo le no nam vi le ŋkeke mawo me!20 Minɔ gbedodoɖa dzi be miafe sisi nagadze vuvɔŋɔli alo Sabat ŋkeke dzi o;21 elabena ɣemaɣi la, xaxa gã+ si tɔgbi meva kpɔ tso xexea fe gɔmedzedze va se ɖe fifia o la ava, eye etɔgbi megale vava ge ake o.+22 Le nyatefe me la, ne wometso ŋkeke mawo dzi o la, ŋutilã aɖeke makpɔ ɖeɖe o; ke le ame tiatiawo ta woatso ŋkeke mawo dzi.+23 “Ekema ne ame aɖe gblɔ na mi be, ‘Kpɔ ɖa, Kristo la le afii!’+ alo ‘Ele afi mɛ!’ la, migaxɔe se o.+24 Elabena aʋatsokristowo kple aʋatsonyagblɔɖilawo+ ado, eye woawɔ dzesi gãwo kple nukunuwo bena, ne woate ŋui la, woaflu+ ame tiatiawo gɔ̃ hã.25 Kpɔ ɖa, mexlɔ̃ nu mi do ŋgɔ.26 Eya ta ne wogblɔ na mi be, ‘Kpɔ ɖa! Ele gbedzi’ la, migayi o; ‘Kpɔ ɖa! Ele xɔgã me’ la, migaxɔe se o.+27 Elabena ale si ko dzi kea dzo le ɣedzefe eye efe keklẽ dea ɣetoɖofe ke la, nenema kee Amegbetɔvi la fe anyinɔɣi* hã anɔ.+28 Afi si nu kuku le la, afi mae hɔ̃wo afo fu ɖo.+29 “Le xaxa si ava le ŋkeke mawo me megbe teti ko la, ɣe ado viviti,+ eye ɣleti magaɖi o, ɣletiviwo age tso dzifo, eye woaʋuʋu dzifowo fe ŋusẽwo.+30 Ɣemaɣi la, Amegbetɔvi la fe dzesi adze le dzifo, eye anyigbadzifomewo katã afa konyi vevie,+ eye woakpɔ Amegbetɔvi la+ le dzifolilikpowo dzi gbɔna kple ŋusẽ kpakple ŋutikɔkɔe gã.+31 Eye wòadɔ efe dɔlawo ɖa kple kpẽ fe ɖiɖi gã aɖe, eye woafo efe ame tiatiawo nu fu tso ya eneawo dzi, tso dzifo fe go ɖeka dzi yi efe go kemɛ dzi.+32 “Ke misrɔ̃ nu sia tso gboti ŋu: Ne edze alɔ fẽwo, eye wònya to aŋgbawo ko la, mienyana be dzomeŋɔli gogo.+33 Nenema kee miawo hã, ne miekpɔ nu siawo katã la, minyae be Amegbetɔvi la gogo ʋɔtruawo nu.+34 Vavã mele egblɔm na mi be, dzidzime sia nu mele yiyi ge akpɔ o, va se ɖe esime nu siawo katã va eme.35 Dzifo kple anyigba nu ava yi, ke nye nyawo ya nu mava yi akpɔ o.+36 “Le ŋkeke ma kple gafofo ma ŋuti la, ame aɖeke menyae o,+ mawudɔla siwo le dzifo la menyae o, eye Vi la hã menyae o, negbe Fofo la ko.+37 Elabena ale si Noa fe ŋkekeawo nɔ la,+ nenema kee Amegbetɔvi la fe anyinɔɣi* la hã anɔ.+38 Elabena ale si wowɔ le ŋkeke siwo do ŋgɔ na Tsiɖɔɖɔ la me, wole nu ɖum, le nu nom, ŋutsuwo le srɔ̃ ɖem, eye wole nyɔnuwo tsɔm na be woaɖe va se ɖe gbe si gbe Noa ge ɖe aɖakaʋua me,+39 eye womede dzesii o, va se ɖe esime Tsiɖɔɖɔa va, eye wòkplɔ wo katã dzoe la,+ nenema kee Amegbetɔvi la fe anyinɔɣi la hã anɔ.40 Ɣemaɣi la, ŋutsu eve anɔ agble me; woakplɔ ɖeka, eye woagblẽ ɖeka ɖi.41 Nyɔnu eve anɔ wɔ tum le téfo; woakplɔ ɖeka, eye woagblẽ ɖeka ɖi.+42 Eya ta minɔ ŋudzɔ, elabena mienya ŋkeke si dzi miafe Afetɔ la ava o.+43 “Ke minya esia be: Ne ɖe afea tɔ anya zã fe gafofo* si dzi fiafitɔ ava la,+ anye ne anɔ ŋudzɔ, eye maɖe mɔ woadze kpɔ age ɖe efe me o.+44 Esia ta miawo hã minɔ dzadzraɖoɖi,+ elabena Amegbetɔvi la gbɔna le gafofo si miesusu be eya dzie wòava o la dzi.45 “Ame ka tututue nye kluvi nutefewɔla kple aɖaŋudzela* si efe afetɔ ɖo efe afemesubɔviwo nu be wòana wofe nuɖuɖu wo le ɣeyiɣi nyuitɔ dzi?+46 Dzidzɔtɔe kluvi ma anye ne efe afetɔ trɔ gbɔ va kpɔe wòle ewɔm nenema!+47 Vavã mele egblɔm na mi be, atsɔe aɖo efe nuwo katã nu.48 “Ke ne kluvi ma awɔ nu vɔ̃ɖi ahagblɔ le efe dzi me be, ‘Nye afetɔ mele gbɔgbɔm kaba o,’+49 eye wòade asi ehati kluviwo fofo me, eye wòaɖu nu ano nu kple ahanoxewo la,50 kluvi ma fe afetɔ ava le ŋkeke si dzi mele mɔ kpɔm nɛ o kple gafofo si menya o la dzi,+51 eye wòahe to nɛ vevie ahana wòakpɔ etɔnua kpe ɖe alakpanuwɔlawo ŋu. Afi mae wòafa avi ahaɖu aɖukli le.+


text: 22 Ke Amɔwɔ Maʋamaʋã Bolo Ŋkekenyui, si woyɔna be Ŋutitoto,+ la gogo.+2 Eye nunɔlawo fe tatɔwo kple agbalẽfialawo le mɔ si dzi woato awu Yesu la dim,+ elabena wole vɔvɔ̃m na dukɔ la.+3 Azɔ Satana ge ɖe Yuda, si woyɔna be Iskariot, eye wònye Ame Wuieveawo dometɔ ɖeka la me+4 eye wòyi ɖafo nu kple nunɔlawo fe tatɔwo kple gbedoxɔa dzi kpɔlawo fe amegãwo le ale si wòawɔ adee asi na wo la ŋu.+5 Ale dzi dzɔ wo, eye wolɔ̃ ɖe edzi be yewoana klosalogae.+6 Yuda lɔ̃ ɖe edzi, eye wòle mɔnu dim be yeadee asi esime ameha la manɔ eŋu o.7 Amɔwɔ Maʋamaʋã Bolo Ŋkekenyuia fe ŋkeke si dzi wòle be woatsɔ ŋutitotolã la asa vɔe le la ɖo;+8 eya ta Yesu dɔ Petro kple Yohanes gblɔ be: “Miheyi ɖadzra ŋutitotoa ɖo na mí ne míaɖu.”+9 Wobiae be: “Afi kae nèdi be míadzrae ɖo le?”10 Eɖo eŋu na wo be: “Kpɔ ɖa! Ne miege ɖe dua me la, ŋutsu aɖe si tsɔ tsize la ado go mi. Midze eyome yi afe si me wòage ɖo la me.+11 Eye migblɔ na afea tɔ be, ‘Nufiala be míabia wò be: “Afi kae amedzroxɔ si me nye kple nye nusrɔ̃lawo míaɖu Ŋutitotoa le la le?”’12 Eye ame ma afia xɔ gã aɖe mi le dzifoxɔ dzi, si me xɔmenuwo le. Midzrae ɖo le afi ma.”13 Ale woyi, eye wokpɔe abe ale si tututu wògblɔe na wo ene, eye wodzra ɖo ɖe Ŋutitotoŋkekenyui la ŋu.14 Esi gafofo la de la, eya kple efe apostoloawo bɔbɔ nɔ kplɔ̃ ŋu.+15 Eye wògblɔ na wo be: “Medi vevie be maɖu Ŋutitoto sia kpli mi hafi makpe fu;16 elabena mele egblɔm na mi be, nyemagaɖui ake o va se ɖe esime wòva eme keŋ le Mawu Fiaɖufe la me.”17 Eye esi wòxɔ kplu la, eda akpe eye wògblɔ be: “Mia dometɔ ɖe sia ɖe nexɔe eye wòano le enu,18 elabena mele egblɔm na mi be, tso fifia dzi la, nyemegale wain no ge akpɔ o va se ɖe esime Mawu Fiaɖufe la va ɖo.”19 Azɔ etsɔ abolo,+ da akpe, ŋe eme, eye wòtsɔe na wo gblɔ be: “Esia le tsitre ɖi na nye ŋutilã+ si woatsɔ ana ɖe mia ta.+ Minɔ esia wɔm hena ŋkuɖoɖo dzinye.”+20 Nenema kee wòtsɔ kplu la hã le fiẽnuɖuɖu la megbe hegblɔ be: “Kplu sia le tsitre ɖi na nubabla yeye+ si wowɔ to nye ʋu,+ si woakɔ ɖe anyi le mia ta la, dzi.+21 “Ke mikpɔ ɖa, ame si adem asi la le kplɔ̃a ŋu kplim.+22 Elabena vavãe, Amegbetɔvi la le kuku ge abe ale si wogblɔe ɖi le eŋuti ene;+ gake baba na ame ma, si adee asi!”+23 Ke wode asi wo nɔewo biabia me be yewo dometɔ ka gɔ̃e le nu sia wɔ ge hã.+24 Azɔ nyaʋiʋli sesẽ aɖe hã ɖo wo dome le wo dometɔ si nye gãtɔ la ŋuti.+25 Ke egblɔ na wo be: “Dukɔwo fe fiawo ɖua afetɔ ɖe wo dzi, eye woyɔa ame siwo kpɔa ŋusẽ ɖe wo dzi la be Dɔmenyolawo.+26 Ke miawo ya miganɔ nenema o.+ Ke boŋ ame si nye gãtɔ le mia dome la nanɔ abe ɖevitɔ ene,+ eye ame si xɔa ŋgɔ la nanɔ abe ame si le subɔsubɔm ene.27 Evɔ la, ame kae nye gã wu, ame si le nu ɖum le kplɔ̃ ŋu lae loo alo ame si le subɔsubɔm yea? Menye ame si bɔbɔ nɔ kplɔ̃ ŋuti ye oa? Ke nye la, mele mia dome abe ame si le subɔsubɔm ene.+28 “Ke miawoe nye ame siwo ku ɖe ŋunye+ le nye tetekpɔwo me;+29 eya ta mele nu blam kpli mi, abe ale si Fofonye hã bla nu kplim ene, hena fiaɖufe,+30 be miaɖu nu ano nu le nye kplɔ̃ ŋu le nye Fiaɖufe la me,+ eye mianɔ fiazikpuiwo dzi+ adrɔ̃ ʋɔnu Israel to wuieveawo.+31 “Simon, Simon, kpɔ ɖa, Satana le didim be yeagbɔ mi katã abe ale si wogbɔa lu ene.+32 Ke meɖe kuku ɖe tawò, be wò xɔse nu nagatsi o;+ eye wò la, ne ètrɔ la, do ŋusẽ nɔviwòwo.”+33 Ke egblɔ nɛ be: “Afetɔ, mele klalo be mayi gaxɔ me kple ku me siaa kpli wò.”+34 Eye Yesu gblɔ nɛ be: “Petro, mele egblɔm na wò be: Koklo mele atɔ ku ge egbea hafi nàsẽ nu zi etɔ̃ be yemenyam o.”+35 Egabia wo be: “Esi medɔ mi, eye gakotoku, nuɖuɖukotoku kple afɔkpa menɔ mia si o la,+ ɖe nane hiã mia?” Woɖo eŋu be: “Ao!”36 Eye wògblɔ na wo be: “Ke azɔ la, ame si si gakotoku le la, netsɔe, nenema kee mitsɔ nuɖuɖukotoku hã, eye ame si si yi mele o la nedzra efe awudziwui, ne wòafle ɖeka.37 Elabena mele egblɔm na mi be, ele be nu si woŋlɔ ɖi be, ‘Wobui ɖe sedzimawɔlawo dome’+ la nava eme ɖe dzinye. Elabena nu si woŋlɔ ɖi le ŋunye la le eme vam.”+38 Eye wogblɔ be: “Afetɔ, kpɔ ɖa! Yi evee nye esi.” Egblɔ na wo be: “Esɔ gbɔ.”39 Esi wòdo go la, eyi Amito la dzi abe ale si wòlɔ̃a wɔwɔ ene, eye nusrɔ̃lawo kplɔe ɖo.+40 Esi wòɖo tefea la, egblɔ na wo be: “Minɔ gbedodoɖa dzi, be miagadze tetekpɔ me o.”+41 Eye wòdzo le wo gbɔ yi adzɔge vie* hedze klo do gbe ɖa42 be: “Fofo, ne èlɔ̃ la, na kplu sia nato ŋunye. Gake menye nye lɔlɔ̃nu o, ke boŋ tɔwò nava eme.”+43 Eye mawudɔla aɖe tso dzifo ɖe eɖokui fiae hedo ŋusẽe.+44 Ke exa nu vevie, eye wògado gbe ɖa vevie wu;+ eye efe fifia zu abe ʋu ene le gegem ɖe anyigba toŋtoŋ.45 Esi wòdo gbe ɖa vɔ la, etso yi nusrɔ̃lawo gbɔ eye wòkpɔ wo wole alɔ̃ dɔm elabena nuxaxa na wogbɔdzɔ.+46 Eye wògblɔ na wo be: “Nu ka tae miele alɔ̃ dɔm? Mifɔ, eye minɔ gbedodoɖa dzi, ne miagadze tetekpɔ me o.”+47 Esi wògale nufofo dzi la, kpɔ ɖa, ameha aɖe si Yuda, si nye Ame Wuieveawo dometɔ ɖeka, le ŋgɔ na la va do, eye wòte ɖe Yesu ŋu gbugbɔ nu nɛ.+48 Ke Yesu gblɔ nɛ be: “Yuda, nugbugbɔe nètsɔ le Amegbetɔvi la dem asia?”49 Esi ame siwo le eŋu la kpɔ nu si gbɔna dzɔdzɔ ge la, wobia be: “Afetɔ, mída yi woa?”50 Wo dometɔ ɖeka gɔ̃ hã da yi nunɔlagã fe kluvi, eye wòkpa efe ɖusimeto.+51 Ke Yesu gblɔ be: “Nese ɖe afi ma.” Eye wòka asi amea fe to ŋu heda gbe le eŋu.52 Azɔ Yesu gblɔ na nunɔlawo fe tatɔwo kple gbedoxɔ la dzi kpɔlawo fe amegãwo kpakple dumegã siwo va elé ge la be: “Yiwo kple kpowoe mietsɔ va be yewoalém abe adzodala enea?+53 Esi menɔ mia gbɔ le gbedoxɔa me tso ŋkeke yi ŋkeke la,+ mielém kpɔ o.+ Ke esiae nye miafe gafofo kple viviti fe ŋusẽ la.”+54 Eye wolée hekplɔe yi nunɔlagã la fe me;+ ke Petro le wo yome le adzɔge ɖaa.+55 Esi wodo dzo ɖe afea titina, eye wo katã wonɔ anyi ɖe egbɔ la, Petro hã nɔ anyi ɖe wo dome.+56 Ke dɔlanyɔnu aɖe kpɔe wònɔ anyi ɖe dzo si klẽ ɖe tefea la gbɔ, eye wòkpɔe dũu hegblɔ be: “Ame sia hã nɔ eŋu.”57 Ke esẽ nu be: “Nyɔnu, nyemenyae o.”58 Le ɣeyiɣi kpui aɖe megbe la ame bubu kpɔe, eye wògblɔ be: “Wò hã wo dometɔ ɖekae nènye.” Ke Petro ɖo eŋu be: “Ŋutsu, nyemele wo dome o.”+59 Eye anɔ gafofo ɖeka megbe la, ame bubu aɖe hã va gblɔ kple kakaɖedzi be: “Nyatefee, ame sia hã nɔ eŋu; elabena Galileatɔ hãe wònye!”60 Ke Petro ɖo eŋu be: “Ŋutsu, nyemenya nya si gblɔm nèle o.” Eye enumake esi mekpɔ ɖe nu le nyaa me o la, koklo ku atɔ.61 Eye Afetɔ la trɔ kpɔ Petro, eye Petro ɖo ŋku Afetɔ la fe nya si wògblɔ nɛ la dzi be: “Hafi koklo naku atɔ egbea la, àgbe nu le gbɔnye zi etɔ̃.”+62 Eye wòdo go yi xexe ɖafa avi vevie.63 Ke ame siwo le eŋu dzɔm la de asi fewuɖuɖu me le eŋu+ hele efom,+64 eye wotsyɔ nu mo nɛ henɔ ebiam be: “Gblɔe na mí! Ame kae fo wò?”65 Eye wogblɔ busunya bubu geɖewo ɖe eŋu.66 Esi ŋu ke la, dumegãwo fe ha, nunɔlawo fe tatɔwo kple agbalẽfialawo siaa va fo fu,+ eye wokplɔe yi wofe Sanhedrin takpexɔ la me hebiae be:67 “Ne wòe nye Kristo la, ekema gblɔe na mí.”+ Ke eɖo eŋu na wo be: “Ne megblɔe na mi hã la, miele exɔ ge ase o.68 Eye ne mebia nya mi la, miele eŋu ɖo ge o.69 Gake tso fifia dzi la, Amegbetɔvi+ la anɔ anyi ɖe Mawu ŋusẽtɔ la fe ɖusime.”*+70 Ale wo katã wobiae be: “Ekema wòe nye Mawu fe Vi la?” Eɖo eŋu na wo be: “Eyae nye ema gblɔm miawo ŋutɔwo miele.”71 Wogblɔ be: “Ðaseɖiɖi bubu kae gahiã mí? Elabena míawo ŋutɔwo míesee tso eya ŋutɔ fe nu me.”+


text: 9 Ke mekpɔe be mehiã be maŋlɔ nu aɖo ɖe mi le ame kɔkɔewo ŋuti subɔsubɔdɔ la ŋu hafi o,2 elabena menya ale si miele klalo, si ta mele adegbe fom le mia ŋu na Makedoniatɔwo, be fe ɖekae nye esia si Axaya le klalo xoxo, eye miafe veviedodo de dzo wo dometɔ akpa gãtɔ me.3 Gake mele nɔviawo dɔm ɖa, bene adegbe si míefona le mia ŋu la nagazu dzodzro le go sia me o, ke boŋ be mianɔ klalo ŋutɔŋutɔ, abe ale si melɔ̃a gbɔgblɔ be mianɔ klaloe ene.4 Ne menye nenema o la, ne mía kple Makedoniatɔwo míava ɖo, evɔ woakpɔe be miele klalo o la, ŋu akpe mí le mɔ aɖe nu—nyemedi be magblɔ be mi o—le kakaɖedzi sia si le mía si la ta.5 Eya ta mebui be, ehiã be made dzi fo na nɔviawo be woado ŋgɔ ava mia gbɔ, be woadzra nu gbogbo siwo ŋugbe miedo xoxo la ɖo, bene esia nasɔ gbe abe dɔmenyonunana ene, ke menye abe nu si woxɔ akpasesẽtɔe ene o.6 Gake le nu sia gome la, ame si fãa nu le nuveve me la, aŋe nu le nuveve me; ame si fãa nu wòsɔa gbɔ la, aŋe nu wòasɔ gbɔ hã.7 Ame sia ame newɔ abe ale si wòɖo le efe dzi me ene, menye kple veve alo dzizizi o, elabena ame si naa nu kple dzidzɔ lae Mawu lɔ̃na.8 Gawu la, Mawu ate ŋu ana efe amenuveve la nasɔ gbɔ na mi, bene esi nu siwo katã le mia si dzea mia ŋu bliboe la, miakpɔ nu geɖewo hena dɔ nyui sia dɔ nyui wɔwɔ.9 (Abe ale si woŋlɔe ɖi ene be: “Ema nu na ame geɖewo dɔmenyotɔe, ena nu ame dahewo, efe dzɔdzɔenyenye li tegbee.”10 Ke ame si naa nuku nufãla kple abolo hena ɖuɖu la ana nuku si miefãna la mi, eye wòana wòasɔ gbɔ ɖe edzi, eye wòana dzɔdzɔenyenye fe kutsetse nasɔ gbɔ ɖe edzi.)11 Le nu sia nu me la, wonana miezua kesinɔtɔwo hena dɔmenyo ɖe sia ɖe fomevi wɔwɔ, si toa mía dzi wɔnɛ be wodaa akpe na Mawu;12 elabena kpekpeɖeŋunana fe dutofo subɔsubɔdɔ sia menye nu geɖewo nana ame kɔkɔewo le wofe nu hiahiãwo nu ko o, ke be wòana woada akpe geɖe na Mawu hã.13 To kpeɖodzi si subɔsubɔdɔ sia nana dzi la, wodoa Mawu ɖe dzi, elabena miebɔbɔna ɖe Kristo la ŋuti nya nyui la te, abe ale si miegblɔnɛ le dutofo be yewobɔbɔna ɖe ete ene, eye le esi mienaa nu geɖewo dɔmenyotɔe ɖo ɖe woa kple amewo katã la ta;14 eye wole kokofofo dzi ɖe mia ta, eye miele wo dzrom vevie, le Mawu fe amenuveve geɖe si wòna mi la ta.15 Woada akpe na Mawu le efe nunana faa sia si wu gbɔgblɔ la ta.


text: 1 Nyagblɔla,*+ David vi, ame si nye fia le Yerusalem,+ fe nyawo.2 Nyagblɔla be: “Toflokowo fe tofloko!*Toflokowo fe tofloko! Nu sia nu nye tofloko!”+3 Viɖe ka koŋue amegbetɔ kpɔna tso efe dɔ sesẽSiwo katã ŋu wògblana ɖo le ɣea te la me?+4 Dzidzime nu yina, eye dzidzime vana,Ke anyigba ya li tegbee.+5 Ɣe dzena, eye wòɖoa to,Eye wòɖea abla* gatrɔna yia afi si wòdzena tso.+6 Ya fona ɖoa ta anyiehe, eye wògatrɔna yia dziehe;Etrɔna toa eme madzudzɔmadzudzɔe; eye wònɔa efe xlãfofo dzi.7 Tɔsisiwo* katã sina yia atsiafu me, ke atsiafu meyɔna gbeɖe o.+Afi si tɔwo sina tsona la, afi mae wogatrɔna yina, ale be woagasi atso afi ma.+8 Nu sia nu tia ame;Ame aɖeke mate ŋu afo nu le wo ŋu avɔ o.Nukpɔkpɔ meɖia fo na ŋku o;Eye nusese meyɔa to o.9 Nu si nɔ anyi va yi la, eya kee gbɔna anyi nɔ ge,Eye nu si wowɔ kpɔ la, eya kee woagawɔ;Ale nu yeye aɖeke mele ɣea te o.+10 Ðe nane li si ŋu ame agblɔ le be: “Kpɔ esia ɖa; nu yeye wònye toa”?Eli xoxoxo, tso gbe aɖe gbe ke;Enɔ anyi do ŋgɔ na mí.11 Womeɖoa ŋku blematɔwo dzi o;Eye womaɖo ŋku ame siwo gbɔna dzɔdzɔ ge hã dzi o;Wo megbeviwo maɖo ŋku woawo hã dzi o.+12 Nye, nyagblɔla, meɖu fia ɖe Israel dzi le Yerusalem.+13 Metsɔ nye dzi ɖo anyi be matsɔ nunya+ adzro nu siwo katã wowɔna le dzifoa te la me akpɔ+—fuɖenameɖokuidɔ siwo Mawu na amegbetɔviwo be woanɔ wɔwɔm.14 Melé ŋku ɖe dɔ siwo katã wowɔna le ɣea te la ŋu,Eye kpɔ ɖa, wo katã wonye tofloko kple dagbadagba ɖe yame sɔŋ!+15 Nu si glɔ̃ la, womate ŋu adzɔe o,Eye nu si meli o la, womate ŋu axlẽe o.16 Megblɔ le nye dzi me be: “Kpɔ ɖa! Medze nunya wu ame siwo katã nɔ Yerusalem do ŋgɔ nam,+ eye nye dzi ke ɖe nunya kple sidzedze geɖe ŋu.”+17 Metsɔ nye dzi ɖo anyi be madze si nunya, madze si aɖaʋadzedze,* eye madze si bometsitsi;+ esia hã dagbadagba ɖe yame ko wònye.18 Elabena ne nunya dzi ɖe edzi la, dzivee hã dzina ɖe edzi,Ale be ame sia ame si dzia sidzedze ɖe edzi la, edzia vevesese hã ɖe edzi.+


text: 18 Eye wògado lo na efe nusrɔ̃lawo tso ale si wòhiã be woanɔ gbe dom ɖa ɣesiaɣi, eye womagana ta o la ŋuti+2 gblɔ be: “Ʋɔnudrɔ̃la aɖe le du aɖe me, si mevɔ̃a Mawu o, eye mebua ame hã o.3 Ke ahosi aɖe hã le du ma me, si yia egbɔ enuenu gblɔna nɛ be, ‘Drɔ̃ ʋɔnu dzɔdzɔe nam le nye kple ame si tsɔ nya ɖe ŋunye la dome.’4 Ke melɔ̃ be yeakpe ɖe eŋu o hena ɣeyiɣi aɖe, gake emegbe la, egblɔ na eɖokui be, ‘Togbɔ be nyemevɔ̃a Mawu o, eye nyemebua ame aɖeke o hã la,5 esi ahosi sia le fu ɖem nam ɣesiaɣi ta la, mana woadrɔ̃ ʋɔnu dzɔdzɔe nɛ, ale be wòaganɔ vavam ahatsɔ efe nubiabiawo anɔ fu ɖem nam atraɖii o.’”+6 Eye Afetɔ la gblɔ be: “Togbɔ be ame madzɔmadzɔe ʋɔnudrɔ̃la sia nye hã la, miese nya si wògblɔ ɖe!7 Ekema ɖe Mawu mana woadrɔ̃ ʋɔnu dzɔdzɔe na efe ame tiatia siwo le ɣli dom nɛ zã kple keli,+ esi wògbɔ dzi ɖi blewu na wo oa?+8 Mele egblɔm na mi be, ana woadrɔ̃ ʋɔnu dzɔdzɔe na wo kaba. Gake ne Amegbetɔvi la va ɖo la, ɖe wòakpɔ xɔse sia tɔgbi* le anyigba dzi vavãa?”9 Ke edo lo sia hã na ame aɖewo, siwo ka ɖe wo ɖokuiwo dzi be yewonye ame dzɔdzɔewo, eye womebua ame bubuwo ɖe ɖeke me o la be:10 “Ame eve yi gbedoxɔ me be yewoado gbe ɖa, ame ɖeka nye Farisitɔ, eye evelia nye adzɔxɔla.11 Farisitɔ la le tsitrenu, eye wòdo gbe ɖa le tame be, ‘Oo Mawu, meda akpe na wò be nyemele abe ame bubuawo—adzodalawo, ame madzɔmadzɔwo, ahasiwɔlawo—alo adzɔxɔla sia gɔ̃ hã ene o.12 Metsia nu dɔna zi eve le kwasiɖa ɖeka me; menaa nu siwo katã mekpɔ la fe ewolia.’+13 Gake adzɔxɔla ya le tsitre ɖe adzɔge ke, eye medi be yeawu mo dzi teti hã akpɔ dzifo o, ke boŋ ele akɔta fom le gbɔgblɔm be, ‘Oo, Mawu, kpɔ nublanui na nye, ame si nye nu vɔ̃ wɔla.’+14 Mele egblɔm na mi be, ame sia trɔ yi afe me, eye wobui ame dzɔdzɔe wu Farisitɔ ma.+ Elabena ame sia ame si doa eɖokui ɖe dzi la, woabɔbɔe ɖe anyi, ke ame si bɔbɔa eɖokui ɖe anyi la, woadoe ɖe dzi.”+15 Azɔ amewo tsɔ wofe vidzĩwo va Yesu gbɔ be wòaka asi wo ŋu, ke esi nusrɔ̃lawo kpɔe la, woblu ɖe wo ta.+16 Gake Yesu bia be woatsɔ vidzĩawo ava ye gbɔ hegblɔ be: “Mina ɖeviawo nava gbɔnye, eye migaxe mɔ na wo o, elabena ame siawo fomevi tɔe nye Mawu Fiaɖufe la.+17 Vavã mele egblɔm na mi be, ame sia ame si mexɔa Mawu Fiaɖufe la abe ale si ɖeviwo xɔa nui ene o la, mate ŋu ayi ɖe eme gbeɖe o.”+18 Eye Yudatɔwo fe kplɔla aɖe va biae be: “Nufiala Nyui, nu kae mawɔ be manyi agbe mavɔ la dome?”+19 Yesu ɖo eŋu nɛ be: “Nu ka tae nèle yɔyem be ame nyui? Ame aɖeke menye ame nyui o, negbe ame ɖeka ko, eyae nye Mawu.+20 Ènya sededeawo ɖe: ‘Mègawɔ ahasi o,+ mègawu ame o,+ mègafi fi o,+ mègaɖi aʋatsoɖase o,+ bu fofowò kple dawò.’”+21 Eye wòɖo eŋu be: “Mewɔa nu siawo katã tso nye ɖevime ke.”22 Esi Yesu see la, egblɔ nɛ be, “Egasusɔ nu ɖeka na wò: Dzra nu siwo katã le asiwò, eye nàma ga la na ame dahewo, eye kesinɔnu anɔ asiwò le dzifo; eye nàva dze yonyeme.”+23 Esi wòse esia la, exa nu vevie, elabena kesinɔtɔ gã aɖee wònye.+24 Yesu kpɔe dũu hegblɔ be: “Aleke gbegbe wòasesẽ na ame siwo si ga le be woage ɖe Mawu Fiaɖufe la mee nye esi!+25 Le nyatefe me la, ele bɔbɔe na kposɔ be wòato abui fe vo me wu be kesinɔtɔ nayi ɖe Mawu Fiaɖufe la me.”+26 Ame siwo see la gblɔ be: “Ekema ame ka gɔ̃e ate ŋu akpɔ ɖeɖe?”+27 Egblɔ be: “Nu siwo manya wɔ le amegbetɔwo gbɔ o la, Mawu ya ate ŋu awɔe.”+28 Ke Petro gblɔ be: “Kpɔ ɖa, míegblẽ míafe nuwo ɖi, eye míedze yowòme.”+29 Egblɔ na wo be: “Vavã mele egblɔm na mi be, ame aɖeke meli, si gblẽ afe alo srɔ̃nyɔnu alo nɔviŋutsuwo alo dzilawo alo viwo ɖi le Mawu Fiaɖufe la ta,+30 si makpɔ wo ɖe etefe zi geɖe le ɣeyiɣi sia me, eye wòakpɔ agbe mavɔ le nuɖoanyi* si gbɔna la me o.”+31 Eye wòyɔ Ame Wuieveawo ɖe kpɔe gblɔ na wo be: “Kpɔ ɖa! Míeyina Yerusalem, eye nu siwo katã woŋlɔ to nyagblɔɖilawo dzi le Amegbetɔvi la ŋu la ava eme keŋ.+32 Le kpɔɖeŋu me, woadee asi na dukɔwo me tɔwo,+ eye woaɖu fewu le eŋu,+ woado vloe, eye woaɖe ta ɖe eŋu.+33 Woafoe kple atam eye woawui,+ ke afɔ ɖe tsitre le ŋkeke etɔ̃a gbe.”+34 Gake womese nya siawo dometɔ aɖeke gɔme o, elabena woɣla nya siawo ɖe wo, eye womese nya si gblɔm wòle la gɔme o.35 Ke esi Yesu le Yeriko gogom la, ŋkuagbãtɔ aɖe nɔ anyi ɖe mɔ to le nu biam.+36 Esi wòse ameha aɖe ŋkɔ wova yina la, ebia be nu kae le dzɔdzɔm hã.37 Wogblɔ nɛ be: “Yesu Nazaretetɔ lae va yina!”38 Ale wòdo ɣli be: “Yesu, David Vi, kpɔ nublanui nam!”39 Eye ame siwo le ŋgɔ la blu ɖe eta be wòazi ɖoɖoe, ke egado ɣli sesĩe wu be: “David Vi lee, kpɔ nublanui nam dzro!”40 Eye Yesu tɔ eye wògblɔ be woakplɔ amea ava ye gbɔ. Esi wòte ɖe eŋu la, Yesu biae be:41 “Nu kae nèdi be mawɔ na wò?” Eɖo eŋu be: “Afetɔ, na magakpɔ nu.”42 Eye Yesu gblɔ nɛ be: “Gakpɔ nu; wò xɔse na nèhaya.”+43 Eye enumake wògakpɔ nu, eye wòdze Yesu yome+ hele Mawu kafum. Eye esi ameawo katã kpɔ nu si dzɔ la, woawo hã wokafu Mawu.+


text:
NYATI SI LE AKPAA DZI | MAWUDƆLAWO—WOLI ŊUTƆŊUTƆA? NU SI TA NYA SIA LE VEVIE
Ðe Mawudɔla Aɖe Li Si Dzɔa Ŋuwòa?
Biblia megblɔ be mawudɔla le ame sia ame si si dzɔa eŋu o. Enye nyatefe be Yesu gblɔ kpɔ be: “Mikpɔ nyuie be miagado vlo ɖevi siawo [Kristo fe nusrɔ̃lawo] dometɔ ɖeka pɛ hã o, elabena mele egblɔm na mi be, wofe mawudɔla siwo le dzifo la kpɔa Fofonye si le dzifo la fe mo ɣesiaɣi.” (Mateo 18:10) Gake menye ɖe Yesu nɔ gbɔgblɔm be mawudɔla le ame sia ame si si dzɔa eŋu o, ke boŋ be mawudɔlawo tsɔa ɖe le eme na yefe nusrɔ̃lawo dometɔ ɖe sia ɖe etɔxɛe. Eya ta mawusubɔla vavãwo mewɔa nu ɖewoɖewoe dea wo ɖokuiwo afɔku me kple susu be mawudɔlawo akpɔ yewo ta o.
Ðe esia fia be mawudɔlawo mekpena ɖe amegbetɔwo ŋu oa? Mefia nenema o. (Psalmo 91:11) Ame aɖewo ka ɖe edzi vevie be Mawu to mawudɔlawo dzi kpɔ yewo ta eye wòfia mɔ yewo. Kenneth si fe nya míegblɔ le nyati gbãtɔ me se le eɖokui me nenema. Ðewohĩ efe nyaa le eme, togbɔ be míate ŋu agblɔe kaŋ o hã. Zi geɖe ne Yehowa Ðasefowo le gbefã ɖem la, wokpɔnɛ be mawudɔlawo kpena ɖe yewo ŋu. Ke hã esi ŋku mate ŋu akpɔ mawudɔlawo o ta la, míate ŋu agblɔ ale si tututu Mawu zãa wo tsɔ kpena ɖe amewo ŋui o. Gake megblẽ be míada akpe na Mawu Ŋusẽkatãtɔ la ɖe kpekpeɖeŋu ɖe sia ɖe si ɖewohĩ wòna mí ta o.—Kolosetɔwo 3:15; Yakobo 1:17, 18.


text:
MA FILIPISE 1
1Mme Paulo gu Timoteo ma nɖe Kristo Yesu maɖabo lotsɛrɛ ɔko gɔgbe.
Botsɛrɛ boto botã mi matɔ̃ɖedze, mabuaidze gu mi ma ɔɖuɖu maɔsekelera fiɛ mipia i mafɔɖedze ikuri ame i Filipi fiɛ miɖe mawɛ̃ ku Kristo Yesu.
2Bo Ɔse Ɣaa gu Bosate Yesu Kristo si matã mi abualɛra gu isobuɛ.
Paulo Ɔkparama Kayi I Mafɔɖedze Ma Mpia I Filipi Iti.
3Ɔwi biara i mi ara ɔbo me iti ame ne, losɛ lopɛ wũ Ɣaa siba i mi iti. 4Fiɛ ɔwi biara loto lokparama kayi i mi ɔɖuɖu iti ne, losɛ lobara ku isoɣɔ, 5ala kumɛgɔ mibuai me i Itɔ̃me Bielea iɣɛ ame ita i iyi ɖeakatɔ̃ ipɛ i nɔme. 6Ne ɔso lofɔ loɖe sɔ Ɣaa gɔ losɛ karabara sɛɛ gagbe karɔ̃ i mi ame ne, ɔto ɔ̃abara kã ɔsɛ ɔ̃abo kawirikɔ̃ ku iyi nɛ i Kristo Yesu aaba iso.
7Mi ara pia me i adzuni ame ɔwi biara. Ikote sɔ iase ngbɔ alasɔ Ɣaa ɔɖe bo gu mi ɔɖuɖu bualɛ sɔ miawegu me inyɛ atoa sɔ lorɛ i iyo. Ibua i ne iso ne, miyagu me ku ɔwi gɔ loto lokpɛ̃ i Itɔ̃me Bielea iti sɔ iaya teteree. 8Ɣaa nɖe me aɖansiɛ sɔ gbaã loto ɣere mi sɔ wũ kuɖɔɛ gɔ loba lotã mi ne, kuse lɛ kumɛgɔ i Kristo Yesu mɔmɔ to ɔɖɔɛ mi.
9Loto lokparama kayi sɔ mi kuɖɔɛ gɔ miba si kusi kubua, mitsue ɔnukuare mibua, ana ne, si miawo ikpaki ɔpia i ikpi gu isɛɛ ndɛ̃ sekelee. 10Nnɛgbe loatã sɔ miawo nnɛ nlɛ iɖo ɔɖi, sɔ iyi nɛ i Kristo aaba ne, ɔ̃anya sɔ mise sekelee fiɛ ɔ̃ibanya ikpi kuiwɛ̃ i mi iso ne. 11Mi nsɛgbai si miyi ku ara sɛɛ ibara. Yesu Kristo pɛ loawo ɔtã mabara ngbɔ sɔ iaki i ne iso ne, maasu kato ikɔlɛ gu ile matã Ɣaa.
Ngɔ Nsɛ Ɔbara Yesu Karabara Ba Ngbã.
12Wũ manyii, loto lobie sɔ mitsue sɔ nnɛ lobɔrɛ me iso ne, ibua itã Itɔ̃me Bielea katɔ̃ isɛ. 13Alasɔ iki i ne iso ne, makpakpɛ̃dze ɔɖuɖu ma nto madzuɛ̃ igara iyo gu maturi ɔɖuɖu i ngbe ɔɔtsue sɔ Kristo ɔɖabo loɖe ɔso lorɛ i iyo. 14Fiɛ wũ iyo irɛ ana ɔɔtã manyii gbodzoo katetere i Bosate ame. Ka mato mawo Ɣaa itɔ̃me ɔɣɛ ku ɔtu gɔ maisito manigã.
15I ɔnukuare ame ne, mawɛ̃ to maɣɛ Kristo itɔ̃me ala sirerɛ gu kakpadzɛ̃ ɔso, ɣɛɛ mawɛ̃ ana to maɣɛ itɔ̃me ku adzuni sɛɛ. 16Mma nto maɣɛ itɔ̃me ku adzuni sɛɛ ne, kuɖɔɛ ɔso mato maɣɛ ne, alasɔ maɣe sɔ Ɣaa ɔpia me sɔ lokpɛ̃ i Itɔ̃me Bielea iti. 17Mma nto maɣɛ Itɔ̃me Bielea i adzuni lalaa ɔso ne, ma kuɖɔɛ mato mabara alasɔ mabu sɔ maawo itikpi ɔbie ɔtã me iki i ma itɔ̃me iɣɛ ame gɔ lorɛ i iyo.
18Ɣɛɛ kumɛkumɛ ise o-o ne, iba me ɔmɛrɛ̃ alasɔ adzuni sɛɛ ame iɖe o-o, adzuni lalaa ame iɖe o-o ne, Kristo iso itɔ̃me mato maɣɛ. 19Iba me ɔmɛrɛ̃ alasɔ loɣe sɔ iki i mi kayi ikparama i wũ iti gu ibuai nɛ lobɔrɛ i Yesu Kristo Siwarã kɔrɛ ɔso ne, mato maaɖi me i iyo. 20Nnɛ nto me ɔkã kiniɔ teteree fiɛ iɖe wũ ɔriinyɔ ana nɖe sɔ, loibasɛ̃ wũ karabara lonya, ɣɛɛ i ɔwi biara ame, titirio kiniɔ ne, loawe katetere gbodzoo sɔ loasu wũ iso sina ɔɖuɖu lopia Kristo kuwarɛ si lopia ngbã ɣee ɔkpi lokpi.
21Alasɔ i wũ kasɛ ne, Kristo losi ngbã lotã, ɣɛɛ si lokpi kɔra ne, iaɖe kusia gbodzoo itã me. 22Si lokpese losi ngbã ne, loabara karabara ga loabɔ kusia gbodzoo. Ɣɛɛ imele si loɖi i kukpi gu ngbã inyɔ ndɛ̃? Loiɣe! 23Lopia i ara ka anyɔ ndɛ̃. Ito me ɔkã sɔ loabɔrɛ i ngbã mɛgbe ame losɛ loawegu Kristo, fiɛ ne nlɛ iɖo ne. 24Ɣɛɛ mi ɔso ne, ilɛ iɖo sɔ lopia ngbã. 25Gɔ lofɔ nnɛgbe loɖe ɔso ne, loɣe sɔ loasɛ ngbã lobara karabara ga loto lobaragu mi ɔɖuɖu sɔ iatã mi katɔ̃ isɛ gu isoɣɔ i kafɔkaɖe ame. 26Ne ɔso si lokpese lopia i mi kɔrɛ ne, miba ɔri biara sɔ miaɖe ndamu i wũ iso i mi ngbã ame i mawɛ̃ ibaragu Kristo Yesu ame.
27Nnɛ lonya iɖo kiniɔ nɖe sɔ mi ngbã aakotegu nnɛ i Kristo Itɔ̃me Bielea to ite sɔ si lowo mi kɔrɛ ɔba o-o, loiwo ɔba o-o ne, loanɔ sɔ miɣɛ teteree i siwarã ame ku adzuni awɛ̃. Ana ne, sɔ iakpɛ̃ mi ɔkã sɔ miawe kanya kawɛ̃ i mi ikpɛ̃ i Itɔ̃me Bielea kafɔkaɖe iti. 28Midaanigã mi matsirise, ɣɛɛ miya teteree ɔwi biara ame. Nnɛgbe loate ma sɔ mato maawɔ, ɣɛɛ mi mito miana ngbã, alasɔ Ɣaa nsɛ ɔtã miɖe iso. 29Alasɔ Ɣaa ɔtã mi ɔri sɔ miibasumu Kristo iki i kafɔkaɖe ame kere, ɣɛɛ sɔ miawe inyɛ i ɔ̃ iti ana. 30Kiniɔ ne, ka mibuai me i kakpã ame. Kakpã ga minya sɔ loto lokpɛ̃ ku ɔwiɔ ne, lɛ kumɛgɔ mito minɔ ne, kã ame lotogu ikpɛ̃ ne.


text:
ENUPKLAPKLA 12
Ðoɖo ci nu yí mìwanɔ mìwo Fyɔɖuxu kunuɖeɖedɔ lɔ leɔ?
Azan kleŋ ɖe doŋkɔ nɔ Yesu kuɔ, énu mɔ: “Wo a dra Mawu Fyɔju ŋɛnywi lɔ le xexe lɔ pleŋ mɛ, yí a sɔ ɖe kunu nɔ jukɔn lɔwo pleŋ. Hwehunnɔ nu yí vɔvɔɛnu lɔ a va ɖo.” (Matie 24:14) Vɔ lé woawa kunuɖeɖedɔ cɛ le xexe lɔ pleŋ mɛ doɔ? Kpɔwɛ ci yí Yesu ɖo ɖɛ nɔ mì hwecinu yí énɔ nyigban ji yí akpedo mì nu.—Luiki 8:1.
Mìyinɔ amɛwo gbɔ le wowo xowo mɛ. Yesu kpla eŋɛnywi lɔ dradra so axomɛ yi axomɛ yinukplaviwo. (Matie 10:11-13; Edɔwawawo 5:42; 20:20) Le exwe sanŋdi ŋkɔtɔ mɛɔ, wona texwe ɖe koŋ ci mɛ eŋɛnywidratɔwo aɖe kunu le. (Matie 10:5, 6; 2 Korɛntitɔwo 10:13) Ahanke le egbɛmɛɔ, wowa ɖoɖo nywi nɔ mìwo kunuɖeɖedɔ lɔ. Hamɛ ɖekaɖeka xɔ nyigbanmama ci mɛ aɖe kunu le. Wana cɛ kpenɔ do mì nu yí mìwanɔ do ese ci yí Yesu do nɔ mì mɔ “mìwo le dra Eŋɛnywi lɔ nɔ amɛwo” ji.—Edɔwawawo 10:42.
Mìdranɔ eŋɛnywi lɔ le afishiafi ci yí mìkpɔnɔ amɛwo le. Yesu gbeɖo kpɔwɛ ɖɛ nɔ mì le kunuɖeɖe nɔ amɛwo le afishiafi, shigbe axuta alo dotɔ tu nɛ. (Maki 4:1; Ӡan 4:5-15) Eyi taɖo mìwo can mìɖenɔ kunu nɔ amɛwo le afishiafi: le ablɔwo ji, le afiwo mɛ, le pakiwo ji, alo to telefonu ji. Mìgbeɖenɔ kunu nɔ mɛciwo yí le axwe xa nɔ mì, mɛciwo mìwanɔ edɔ koɖo, mìwo kpena sukluviwo, koɖo mìwo xomumɛtɔwo hweshiahwenu ci yí mɔnukpɔkpɔ sun mì shi. To emɔ cɛwo pleŋ jiɔ, mìkpekɔ do amɛ linlɔn nɛniɖe nu le nyigban lɔ pleŋ ji yí wosekɔ ‘hwlɛngan ŋɛnywi’ lɔ.—Ehajiji Wema 96:2, nwt.
Mi àji mɔ yeanu Mawu Fyɔɖuxu ŋɛnwyi lɔ koɖo nyɔna ci ahɛn vɛ le esɔmɛ nɔɔ? Ŋgbesɔ eŋɛnywi cɛ wa eo ɖekɛ tɔ o. Tekpɔ anui nɔ amɛwo kaba!
Eŋɛnywi ci yí ele mɔ woadraɔ?
Lé Yehowa Kunuɖetɔwo ɖyikɔ Yesu do le kunuɖeɖedɔ lɔ mɛɔ?